|  |  |  |
| --- | --- | --- |
|  | **Országos Vízügyi Főigazgatóság**Cím:1012 Budapest, Márvány utca 1/d.Tel: +36-1-225-4400Fax: +36-1-212-07-73E-mail ovf@ovf.hu | ../../../../WINNT/Profiles/toncsi/Desktop/europeunionlg.gif |

**II. kötet:**

**Szerződéstervezet**



***„Vállalkozási szerződés keretében a „Nagyműtárgyak fejlesztése és rekonstrukciója” című, KEHOP-1.4.0-15-2015-00002 azonosítószámú projektben a FIDIC Sárga Könyv feltételei szerint kivitelezési és tervezési feladatok ellátása”***

tárgyú

közbeszerzési eljáráshoz

2. KÖTET

1. FEJEZET

**SZERZŐDÉSES MEGÁLLAPODÁS**

***„Vállalkozási szerződés keretében a „Nagyműtárgyak fejlesztése és rekonstrukciója” című, KEHOP-1.4.0-15-2015-00002 azonosítószámú projektben a FIDIC Sárga Könyv feltételei szerint kivitelezési és tervezési feladatok ellátása a következő műtárgyak tekintetében: Kiskörei vízlépcső, a Nyugati főcsatorna beeresztőzsilipje”***

amely létrejött egyrészről a

**Országos Vízügyi Főigazgatóság, mint a ……………………… Konzorcium konzorciumvezető tagja**

Székhelye: 1012 Budapest, Márvány u. 1/D.

Adószám: 15796019-2-41

Statisztikai számjel: 15796019-8411-312-01

Bankszámlaszám: 10032000-00319841-30005204

Képviseli: Somlyódy Balázs főigazgató

Telefon: +36-1-225-44-00

Telefax: +36-1-212-07-73

E-mail: …………………..

valamint

…………………………………………

Székhelye:

Cégjegyzékszám:

Bankszámlaszáma:

Adószám:

Statisztikai számjel:

Képviseli:

Telefon:

Telefax:

E-mail:

Kapcsolattartó:

mint vállalkozó, a továbbiakban: Vállalkozó[[1]](#footnote-2)

valamint[[2]](#footnote-3)

…………………………………………

Székhelye:

Cégjegyzékszám:

Bankszámlaszáma:

Adószám:

Statisztikai számjel:

Képviseli:

Telefon:

Telefax:

E-mail:

Kapcsolattartó:

mint konzorciumi tag:

Együttesen a továbbiakban: Felek.

között alulírott napon és helyen az alábbi feltételekkel.

1. **Előzmények**
	1. A felek rögzítik, hogy a Megrendelő az Európai Unió Hivatalos Lapjában (TED adatbank) …………. napján .............számon ajánlati felhívást tett közzé „Vállalkozási szerződés keretében a „Nagyműtárgyak fejlesztése és rekonstrukciója” című, KEHOP-1.4.0-15-2015-00002 azonosítószámú projektben a FIDIC Sárga Könyv feltételei szerint kivitelezési és tervezési feladatok ellátása” tárgyban, amely a Közbeszerzési Értesítő ………….számában ………… hó …..-én megjelent KÉ- ………… számon tájékoztató jelleggel.
	2. Megrendelő a közbeszerzési eljárás eredményét ……………. ………….. napján kihirdette azzal, hogy a közbeszerzés 1. részterületének eljárás nyertese a Vállalkozó. Mivel a lefolytatott közbeszerzési eljárás során a Megrendelő a Vállalkozó ajánlatát fogadta el, ennek megfelelően a felek a közbeszerzésekről szóló 2015. évi CXLIII. törvény (a továbbiakban: Kbt.) 131. § (1) és (6) bekezdése értelmében a törvényes határidőn belül Szerződést kötnek a FIDIC sárga könyv (Elektromos és gépészeti létesítményekhez valamint vállalkozó által tervezett építési és mérnöki létesítményekhez, második, átdolgozott magyar nyelvű kiadás, 2011. szeptember) Általános Feltételei és az azt módosító Különös Feltételek felhasználásával.
2. **A szerződés tárgya, a felek kötelezettségei és nyilatkozatai**
	1. A Megrendelő a jelen Szerződés szerint a ***Kiskörei vízlépcső, a Nyugati főcsatorna beeresztőzsilipje felújítási munkáit***(Létesítmény)rendeli meg Vállalkozótól. Az építési munkaterület pontos körülírását (cím, helyrajzi szám), az építményre, építési tevékenységre vonatkozó követelményeket (mennyiségi és minőségi mutatók) jelen szerződés Szerződéses Megállapodás részét képező 7.7~~6~~.7. pont szerinti dokumentuma tartalmazza.
	2. A felek megállapodása szerint a Vállalkozó köteles a Szerződés értelmében a kivitelezéshez és az üzemeltetéshez szükséges terveket és a Létesítményt szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelő minőségben, határidőben egy szakvállalat gondosságával elkészíteni, az ehhez szükséges hatósági engedélyezési eljárásban a műszaki dokumentumokban részletezettek szerint közreműködni, illetve valamennyi egyéb szerződéses kötelezettségét szerződésszerűen teljesíteni. A Vállalkozó az előbbi, a Létesítmény szerződésszerű tervezésére és kivitelezésére vállalt kötelezettsége mellett kifejezett kötelezettséget vállal arra, hogy jótállási/ szavatossági kötelezettségeinek maradéktalanul eleget tesz.
	3. Vállalkozó a Szerződéses Megállapodás aláírásával akként nyilatkozik, hogy a Szerződés elválaszthatatlan részét képező dokumentumokat, és a Megrendelő által a rendelkezésére bocsátott egyéb dokumentumokat, mint szakvállalat saját felelősségére ellenőrizte, az azokban foglalt tényeket, előírásokat ismeri. Vállalkozó kifejezetten akként nyilatkozik, hogy a Megrendelő Követelményeit a közbeszerzési eljárás során tüzetesen átvizsgálta, annak körében, mint tapasztalt vállalkozó olyan hibát nem fedezett fel, melyet a közbeszerzési eljárás során kiegészítő tájékoztatás kérés keretében nem jelzett. Vállalkozó a 3.1. pont szerinti Egyösszegű Ajánlati Árat ezen információk figyelembevételével, szakmai tapasztalatára alapozva állapította meg. Vállalkozó a Létesítmény funkciójának, céljainak megfelelő, valamint a rendeltetésszerű használatához és a teljes körű minőségi követelményeknek megfelelő megjelenésű és minőségű megvalósításához szükséges tervezési és kivitelezési munkákat kalkulálni tudta, és felmérte a vállalt kockázat mértékét.
	4. A Megrendelő köteles a Szerződés szerinti fizetési és egyéb kötelezettségeit teljesíteni, ennek keretében az európai uniós támogatás, illetve a kapcsolódó valamennyi hazai társfinanszírozási forrás szabályszerű igénybevételéhez szükséges intézkedéseket határidőben megtenni. A Vállalkozó tudomásul veszi, hogy számláinak kibocsátása, illetve a Szerződés szerinti adatszolgáltatásai során köteles megfelelni az európai uniós támogatás, valamint a kapcsolódó hazai társfinanszírozás terhére való elszámolására vonatkozó speciális európai uniós, és hazai jogszabályoknak, előírásoknak.
	5. Vállalkozó mindazoknak a jogszabályon vagy hatósági határozaton alapuló és annak megfelelő előírásait és feltételeit köteles figyelembe venni, akiknek tulajdonát, vagy jogait a beruházás bármely módon érinti, vagy érintheti, továbbá a Vállalkozó köteles kártalanítani a Megrendelőt minden büntetés miatt vagy felmenteni minden felelősség alól az előírások, illetve feltételek Vállalkozó általi megszegése esetén.
	6. Megrendelő a Létesítmény megvalósítása során a szükséges állásfoglalásokat és döntéseket megadja és részt vehet a Vállalkozó által kezdeményezett eljárásokon és egyeztetéseken. Ezen túlmenően rendszeresen és folyamatosan ellenőrizheti a munka teljesítését.
	7. Vállalkozó a tervezés és a kivitelezés során csak Magyarországon felhasználási engedéllyel bíró és a Mérnök által elfogadott minőségű, a Vállalkozó tulajdonában lévő új anyagokat és szerelvényeket használhat fel. A beépített anyagok, szerelvények műbizonylatait, minőségvizsgálati jegyzőkönyveit a Vállalkozónak kell szolgáltatnia.
	8. A munkaterületen végzett munkák jogszabály szerinti végzéséért a Vállalkozó a felelős, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért.
	9. Vállalkozó kötelezettséget vállal arra, hogy ha az általa teljesítésbe bevont állomány a szerződéses feltételekben foglalt előírások valamelyikét megsérti, és amennyiben Megrendelő az általa kiadott írásbeli figyelmeztetést követően írásban kéri, akkor Vállalkozó saját költségére megfelelő szaktudással bíró új állományt állít ki.
	10. Vállalkozó köteles állandó helyszíni képviselője által biztosítani az összes szükséges felügyeletet és irányítást a beruházás kivitelezése folyamán. Az ilyen meghatalmazott képviselőnek a Vállalkozó nevében a Mérnök utasításait is el kell fogadnia.
	11. A munkaterület őrzését Vállalkozónak megfelelő jogosítványokkal rendelkező saját munkavállalóival vagy erre külön szerződött szakcéggel kell biztosítani.
	12. A Vállalkozó építési naplót köteles vezetni a vonatkozó jogszabályoknak, azaz az épített környezet alakításáról és védelméről szóló 1997. évi LXXVIII. törvénynek, az építőipari kivitelezési tevékenységről szóló 191/2009. (IX. 15.) Korm. rendeletnek, valamint az Építésügyi Dokumentációs és Információs Központról, valamint az Országos Építésügyi Nyilvántartásról szóló a 313/2012. (XI. 8.) Korm. rendeletnek megfelelően.
	13. A Vállalkozó köteles minden a végrehajtás során szükségessé váló ideiglenes vagy végleges engedély vagy felmentés megszerzését kezdeményezni, és azokat megszerezni. A fenti engedélyekkel illetőleg felmentésekkel kapcsolatos költségek a Vállalkozót terhelik.
	14. Vállalkozó köteles a projektben résztvevő más személyekkel és szervezetekkel (különösen projektmenedzsment, PR és Mérnök) a beruházás előírásoknak, jogszabályokban és a vonatkozó pályázatban foglaltakkal összhangban történő megvalósítása érdekében együttműködni.
	15. A vállalkozói díj ellenében a Vállalkozó valamennyi szerzői joggal kapcsolatos vagyoni jogát átruházza a Megrendelőre. Megrendelő jelen szerződés aláírásával a Vállalkozó által készített, készíttetett, és készítendő tervek és dokumentumok vonatkozásában teljes körű, területi korlátozás nélküli, határozatlan időtartamra szóló, kizárólagos, harmadik személynek is átengedhető felhasználási jogot szerez, amely kiterjed különösen a tervek, dokumentumok átdolgozására, módosítására, engedélyeztetésére és továbbtervezésére is. Vállalkozó a Megrendelő által kért dokumentumokat azok eredeti elektronikus formájában is köteles átadni, amennyiben ezek a dokumentumokat elektronikus módszerrel készültek. A Vállalkozó jelen szerződés aláírásával az általa elkészített és átadott dokumentumok tekintetében mindezeknek megfelelő felhasználási jogot enged Megrendelőnek. A Megrendelő az elfogadott dokumentumokon jogosult a felhasználáshoz szükséges változtatásokat végrehajtani. A megrendelő fenntartja azon jogát, hogy a szolgáltatott tervek felhasználása során felmerült, a felhasználáshoz nem elengedhetetlen vagy nyilvánvalóan szükséges változtatások elvégzésére is kiterjedően a terveket átdolgozásra harmadik személynek átadja. A Vállalkozó kijelenti, hogy az ilyen műnek kizárólagos szerzője, amely egyéni, eredeti jellegű, és a saját szellemi alkotása. A Vállalkozó szavatol azért, hogy a művön nem áll fenn harmadik személynek olyan kizárólagos szerzői vagyoni/felhasználási joga, amely a Megrendelő jelen szerződés szerinti jogszerzését és felhasználását korlátozná, vagy akadályozná. A jelen pontban meghatározott kötelezettség teljesítésének, illetve hozzájárulás megadásának ellenértékét a vállalkozói díj magában foglalja.
	16. Vállalkozó nyilatkozik, hogy az építőipari kivitelezés során keletkező hulladékok - engedéllyel rendelkező kezelőhöz történő - elszállítására (elszállíttatására) …………………………………………….[[3]](#footnote-4) kötelezett. Bármely olyan esetben, ha a jelen pontban megjelölt elszállításra kötelezett személye hatósági döntés, vagy jogszabályi rendelkezés folytán, megváltozna, úgy a jelen szerződés ezen pontja ezzel összhangban minden további szükséges lépés, nélkül módosul, Vállalkozó erről értesíteni köteles Megrendelőt. Amennyiben Vállalkozó döntése folytán következik be változás a fentiek megfelelően irányadók, Vállalkozó azonban az értesítéssel együtt köteles igazolni a kötelezett a hulladék szállítására jogosultsággal rendelkezik, mely igazolás egyben a módosulás feltétele is.
	17. Vállalkozó köteles a kivitelezés során az előrehaladáshoz szükséges Határozatokban, szakhatósági hozzájárulásban, kikötésekben rögzített egyeztetések elvégzésére Megrendelő bevonásával. A használatbavételi engedély benyújtását megelőzően a szükséges nyilatkozatok, jegyzőkönyvek, dokumentumok a műszaki átadás-átvétel során rendelkezésre kell, hogy álljanak. Felek rögzítik, hogy a Vállalkozónak nem feladata az Üzemeltetési engedély kérelem hatósághoz történő benyújtása, csak a dokumentáció összeállítása, azonban a jótállási időszak alatt köteles az üzemeltetési engedély megszerzése érdekében rendelkezésre állni, és szükség szerint a Megrendelőt a hatósági eljárásban segíteni. Vállalkozó köteles a Határozatokban foglalt kikötések tudomásulvételére, az abban foglalt munkák elvégzésére, a rendeltetésszerű használatra alkalmas állapotban történő műszaki átadás-átvételre.
	18. A Vállalkozó köteles a még szükséges kiegészítő részletterveket elkészíteni, és jóváhagyatni, az engedélyeket beszerezni, illetőleg az átadott engedélyek módosításáról, valamint hatályának meghosszabbításáról intézkedni és azokat a Megrendelő rendelkezésére bocsátani. Mindezek alapján a kivitelezés során biztosítandó tervezői művezetés is Vállalkozó felelősségi körébe tartozik, mely feladat ellenértékét a Szerződéses Ár tartalmazza.
	19. Nem kezdhető el a Létesítmény egyik részének a kivitelezése sem a Mérnök által jóváhagyott vonatkozó részlettervek, és a Mérnök által kiadandó –munkakezdési engedélyhez szükséges egyéb dokumentáció hiányában. A Létesítmény kivitelezése mindenkor a Mérnök által jóváhagyott vonatkozó munkakezdési engedélyhez szükséges összes dokumentáció (a továbbiakban munkakezdési engedélyes dokumentáció) alapján kell, hogy történjen. A vonatkozó jogszabályok szerint teljes körűen elkészített, komplett munkakezdési engedélyes dokumentációt az adott munkarész kivitelezését megelőző legalább 21 nappal be kell nyújtani a Mérnök részére jóváhagyás céljából. Amennyiben a Vállalkozó egy már jóváhagyott munkakezdési engedélyes dokumentáció módosítását kívánja elvégezni, úgy erről köteles a Mérnököt haladéktalanul értesíteni és a módosított terveket a kivitelezés megkezdése előtt legalább 21 nappal újra be kell nyújtania a Mérnökhöz jóváhagyás céljából. Amennyiben a Mérnök döntése alapján további tervek készítése válik szükségessé a munkarész megvalósítása céljából. a Vállalkozó köteles a terveket haladéktalanul, de legkésőbb az értesítés kézhezvételétől számított 28 (huszonnyolc) napon belül elkészíteni és a Mérnök részére jóváhagyás céljából benyújtani. A Megrendelői Követelmények meghatározhatnak egyéb más Vállalkozói dokumentumokat is, amelyeket be kell nyújtani felülvizsgálatra és/vagy jóváhagyás céljából Mérnök részére. Az ilyen dokumentumok tekintetében is alkalmazni kell a tervek benyújtására fentiekben meghatározott határidőt.
	20. A Mérnök által jóváhagyottnak kell tekinteni a Vállalkozó dokumentumát a Létesítmény adott részének tervezésével és kivitelezésével kapcsolatos összes Vállalkozói dokumentum felülvizsgálati időszakának határideje után, kivéve akkor, ha a Mérnök már előzőleg másképp értesítette a Vállalkozót az előző bekezdésnek megfelelően.
	21. A szerződés teljesítése során szükséges az MSZ EN ISO 9001:2009 rendszerszabvány szerinti minőségirányítási tanúsítvány, az MSZ 28001:2008 (BS OHSAS 18001:2007) rendszerszabvány szerinti munkahelyi egészségvédelem és biztonsági irányítási rendszer szerinti tanúsítvány és az MSZ EN ISO 14001:2004 rendszerszabvány szerinti környezetirányítási rendszer szerinti tanúsítvány és az ISO 50001:2011 rendszerszabvány szerinti energiairányítási rendszer szerinti tanúsítvány alkalmazása vagy az Európai Unió más tagállamából származó a fentiekkel egyenértékű tanúsítvány, továbbá az egyenértékű minőségbiztosítási intézkedések egyéb bizonyítékainak alkalmazása.
	22. A szerződés teljesítése során a FIDIC Sárga Könyv (Elektromos és gépészeti létesítményekhez valamint vállalkozó által tervezett építési és mérnöki létesítményekhez, második, átdolgozott magyar nyelvű kiadás, 2011. szeptember) rendelkezései alkalmazandók a Különös Feltételekben meghatározottaknak megfelelően.
	23. A Helyszínen kívül fekvő, az ideiglenes munkákra szolgáló területeket és a közlekedés elterelésével kapcsolatos esetleges ideiglenesen igénybevett területek használatáról a Vállalkozóknak kell a tulajdonosokkal, illetve kezelőkkel megállapodniuk és viselniük az ezzel kapcsolatos valamennyi költséget.
	24. A Megrendelő a munkaterületet Vállalkozó részére a szerződés hatálybalépését követő 15 munkanapon belül jegyzőkönyvben rögzítve átadja. Ez az átadás a Vállalkozót kizárólag az előkészítő munkák elvégzésére jogosítja fel. (pl. geodéziai munkák, lőszermentesítés, esetleges geotechnikai feltárások, tervezési feladatok teljesítése, bármely egyéb munkakezdési engedélykéréshez szükséges előkészítő munka). A jegyzőkönyvet a Vállalkozó, a Megrendelő, a területileg illetékes vízügyi igazgatóság, és a Mérnök szervezet képviselője írja alá.

Vállalkozó tudomásul veszi, hogy a kivitelezési munkákat kizárólag munkakezdési engedély birtokában kezdheti meg. A munkakezdési engedélyt a Mérnök adja ki a Vállalkozó részére. A Mérnök a munkakezdési engedély kiadásának feltételeit a munkaterület átadásakor, vagy legkésőbb azt követő 1 héten belül jegyzőkönyvben rögzíti, és jelzi a Vállalkozó felé.

* 1. A Vállalkozó tervezési és engedélyeztetési feladatait a 7.7~~6~~.7. pontban foglalt dokumentumok tartalmazzák. Bármely tervet, amelynek elkészítése a Vállalkozó kötelezettsége, megfelelő tervezési jogosultsággal rendelkező tervezőnek kell elkészítenie, és az ajánlati felhívás III. 1.3) M.2. pontjában előírt releváns alkalmassági követelményeknek való megfelelés érdekében bemutatott szakemberek igénybevétele kötelező. A terveket a Vállalkozó köteles előzetes ellenőrzésre és jóváhagyásra a Mérnöknek átadni. A vonatkozó Építési terveket az adott munkarész kivitelezését megelőző legalább 21 nappal be kell nyújtani a Mérnök részére jóváhagyás céljából.
	2. A Vállalkozó kötelessége, hogy eleget tegyen az engedélyek követelményeinek, és lehetőséget adjon a kibocsátó hatóságoknak a munka felügyeletére és vizsgálatára. Vállalkozónak ahhoz is hozzá kell járulnia, hogy a hatóságok a teszteken és az ellenőrzéseken részt vegyenek, ami nem menti fel a Vállalkozót a Szerződésben vállalt bármilyen felelősség alól.
	3. A Megrendelő által a szerződés megkötéséig a Vállalkozó rendelkezésére bocsátott engedélyeken túl szükséges minden egyéb engedély megszerzése, az ahhoz szükséges tervezési, egyeztetési munkák elvégzése a Vállalkozó feladata. A Vállalkozó saját költségén köteles az általa elkészített tervek engedélyezéséről gondoskodni, amennyiben ilyen engedélyek beszerzése szükséges.
	4. Ha a Megrendelői Követelményekben másképp nem szerepel, egy felülvizsgálati/jóváhagyási időszak sem tarthat tovább 21 napnál, attól a naptól számítva, amikor a Mérnök megkapja a Vállalkozó dokumentumát, és értesítését arra vonatkozóan, hogy a dokumentum késznek tekinthető felülvizsgálatra és/vagy jóváhagyásra. Az értesítésben azt is rögzíteni kell, hogy a Vállalkozó dokumentuma eleget tesz a Szerződésnek vagy pedig azt, hogy milyen mértékben tér el attól.
	5. A Mérnök értesíti a Vállalkozót arról, hogy a Vállalkozó dokumentumát elfogadta megjegyzésekkel vagy azok nélkül, vagy, hogy a dokumentum nem tesz eleget a (leírt mértékben) a Szerződésnek.
	6. A Vállalkozó köteles az átvett munkaterületen az általános-, a szakmai-, a munka-, a balesetvédelmi és tűzrendészeti szabályokat és előírásokat folyamatosan betartani és betartatni, különös tekintettel arra, amikor a munkák egy részét üzemelő létesítményben kell elvégeznie. Az építés ideje alatt a vagyonvédelmi előírások betartása és betartatása Vállalkozó feladata.
	7. A Vállalkozó köteles a munkaterület átadás – átvételtől a műszaki átadás – átvételig a jogszabályi előírásoknak megfelelő építési naplót vezetni az építőipari, kivitelezési tevékenységről szóló 191/2009 (IX.15) Korm. rendelet szerint.
	8. A Vállalkozó a munka megkezdésétől a munkaterületen a 2818/2006 EK rendelet 8. és 9. cikkelyében és a magyar jogszabályokban meghatározottaknak megfelelően köteles gondoskodni a nyilvánosság megfelelő szintű tájékoztatásáról, így többek között a rendeletben meghatározott tartalmi elemekkel felszerelt, megfelelő számú táblák kiállításáról. Vállalkozó ezen kötelezettségét a vonatkozó jogszabályokban leírtaknak megfelelően köteles teljesíteni.
	9. Vállalkozó az általa leszállított anyagok lerakásáról, biztonságos tárolásáról és őrzéséről, a teljes kárveszély viselése mellett maga köteles gondoskodni.
	10. A Vállalkozó a kivitelezés során köteles a Megrendelő követelményeinek megfelelő képesítéssel és gyakorlattal rendelkező, illetve az ajánlati felhívás III.1.3) M.2. pontjában előírt releváns alkalmassági minimum követelményeknek való megfelelés érdekében bemutatott felelős műszaki vezetőt a helyszínen tartani, aki feladatát az építőipari kivitelezési tevékenységről szóló 191/2009. (IX.15.) Korm. rendeletben előírtak szerint látja el és gondoskodik arról, hogy ezen rendelet előírásainak megfelelően a létesítmény egészére, vagy azok egyes műtárgyaira külön-külön a Mérnök utasításai szerint történjék az építési napló vezetése.
	11. Vállalkozó adatszolgáltatással, vagy a Megrendelő által megkövetelt más módon köteles közreműködni a Megrendelő Kbt. 37. § (4) bekezdése szerinti kötelezettségének teljesítésében, beleértve a Szerződés keretében megvalósuló Létesítmények aktiválásához szükséges adatok szolgáltatását.
	12. Ha a Vállalkozó Képviselője, vagy bármely ilyen személy, vagy bármely, a teljesítésbe bevonni kívánt szakember nem rendelkezik tárgyalási szintű magyar szakmai nyelvtudással, akkor a Vállalkozó köteles intézkedni szaktolmács rendelkezésre állásáról teljes munkaidőben a szerződés teljes időtartama alatt, továbbá köteles a szakfordításról gondoskodni, melynek költségét a Szerződéses Ár tartalmazza. A Vállalkozó köteles a Helyszínen egy olyan személy jelenlétét biztosítani, aki a Szerződés mértékadó nyelvén rendelkezésre álló dokumentumok értelmezésében maradéktalanul közreműködni képes.
	13. A más vállalkozó munkájával történő maradéktalan összehangolás érdekében Vállalkozó köteles:
1. minden olyan munkálatról, amely más vállalkozó munkáját befolyásolhatja, zavarhatja, vagy korlátozhatja, értesítést küldeni a Mérnöknek, legkésőbb az ilyen munkálatok megkezdését megelőző 5. munkanapig és,
2. haladéktalanul értesíteni a Mérnököt, ha a Szerződés szerinti munkavégzést más vállalkozó bármilyen formában befolyásolja, zavarja, vagy korlátozza és,
3. részt venni minden olyan, irányítói értekezleten, amely a saját munkájára kihatással lehet, illetve, amelyet a Helyszínen elvégzendő munkák más vállalkozókkal történő összehangolása tárgyában hívnak össze.
	1. A Mérnöknek nyújtandó szolgáltatások keretében a kivitelezőnek a szerződéskötéstől számított 30 napon belül biztosítania kell minden kivitelezési helyszínen a kezelőépületben, vagy ennek hiányában egy-egy konténerben – a Megrendelővel egyeztetett helyszínen - 1 db légkondicionált irodahelyiséget, (legalább 4 fő munkavégzésére alkalmas állapotban berendezve, komplett infrastruktúrával ellátva a rendszeres kooperációk megtartásához szükséges légkondicionált tárgyalóhelyiséget, szociális helyiséget, melyeket a kivitelezés ideje alatt fenn kell tartania. Komplett infrastruktúrán a következőket kell érteni: 4 főre kialakított, légkondicionált irodahelyiség, az ivóviz, fűtés, világítás, szociális helyiség-WC, zuhanyzó- internetes munkaállomás (4 főre), étkezési lehetőség biztosításával, és tárgyaló helyiség biztosításával.
	2. A Vállalkozó a Szerződés hatálybalépését követő 28 napon belül köteles részletes, létesítményenkénti tervezési ütemtervet – beleértve a komplex kipróbálási tervet, az ütemtervet alátámasztó organizációs tervet, humuszgazdálkodási tervet – készíteni és azt a Mérnöknek jóváhagyásra átadni.
	3. A Vállalkozó a Szerződés hatályba lépését követő 28 napon belül köteles részletes megvalósítási ütemtervet – beleértve a próbaüzemeltetés, illetve a komplex kipróbálás végrehajtását – készíteni és azt a Mérnöknek jóváhagyásra átadni.
	4. A Vállalkozó tudomásul veszi, hogy a kivitelezést egy üzemelő rendszerben kell végezni. Kötelezettséget vállal arra, hogy a kivitelezési terveket és az egyes létesítmények kivitelezésének időpontját és időtartamát az üzemeltetővel egyezteti, és azt követően nyújtja be a Mérnöknek jóváhagyásra.
	5. Vállalkozó kötelezi magát, hogy a teljesítés, munkavégzés során saját tevékenységi körében gondoskodik a rá vonatkozó érvényes munkavédelmi, környezetvédelmi, balesetvédelmi, biztonságtechnikai, vagyonvédelmi, tűzvédelmi, érintésvédelmi, közegészségügyi előírások betartásáról, betartatásáról. E kötelezettség elmulasztásából eredő károkért Vállalkozó kártérítési felelősséggel tartozik.
	6. A Vállalkozó teljes körű betekintést enged a minőségügyi folyamatok ellenőrzésébe a Megrendelő és a Mérnök számára. A Vállalkozó vállalja és tudomásul veszi, hogy a vonatkozó szabványok alapján a Megrendelő és a Mérnök közösen ellenőrzi a Vállalkozót.
	7. A Vállalkozó köteles biztosítani a közlekedés folyamatos áramlását és biztonságát a nyilvános közlekedési pályákon, melyeket használ (közutak, gyalogjárdák) és amelyeket az építési munkák során kereszteznek
	8. A Vállalkozónak a környezet védelmét, megóvását szolgáló intézkedések, üzemeltetési és adminisztrációs feladatok végzése során valamennyi hatályos, a környezet védelmét szolgáló jogszabályt, előírást illetve vonatkozó követelményt be kell tartania.
	9. A Vállalkozónak bizonyítania kell, hogy minden anyag, berendezés és áru eleget tesz a vonatkozó szerződéses és egyéb előírásoknak. A Vállalkozót utasíthatják részletesebb információ biztosítására.
	10. Vállalkozó köteles a szerződés tárgyát képező beruházást az ajánlatához csatolt szakmai ajánlatában vállaltaknak megfelelően megvalósítani és a teljesítésbe bevonni az alkalmassági minimumkövetelmények tekintetében és az értékelés során megajánlott szakembert/szakembereket.
	11. A jelen Szerződés megkötését megelőzően lefolytatott közbeszerzési eljárás során Vállalkozó nyertes ajánlatában - az eljárás során alkalmazott értékelési szempontokra tekintettel - az alábbi szakemberek szakmai tapasztalata került figyelembe vételre az értékelési szempontok körében, amely szakembereknek a teljesítésére történő bevonására Vállalkozó köteles:[[4]](#footnote-5)

|  |  |  |
| --- | --- | --- |
|  | Szakember neve: | Az értékelés során figyelembe vett szakmai tapasztalat mibenléte és a nyertes ajánlatban összegszerűen megadott mértéke: |
| 1. |  |  |
| 2. |  |  |
| 3. |  |  |

* 1. Vállalkozónak feladatainak teljesítése során havonta és negyedévente előrehaladási jelentéseket kell benyújtania a Mérnök és a Megrendelő részére, függetlenül attól, hogy az adott negyedéves előrehaladási jelentés benyújtásával egyidejűleg kíván-e részszámlát benyújtani. Az egyes előrehaladási jelentések tartalmát Vállalkozó köteles előzetesen – azok benyújtását megelőzően- egyeztetni a Mérnökkel.
1. **A vállalkozói díj (szerződéses ár, szerződés ellenértéke, ellenszolgáltatás összege) és fizetési feltételek**
	1. A Szerződés **egyösszegű (átalányáras**) típusú. **A Szerződéses Ár …………………………….. forint**, azaz ………………………………………… forint, amelynek alapja az Egyösszegű Ajánlati Ár, és amely a Szerződés Elfogadott Végösszegének tartalékkeret nélküli része. **A Szerződés Elfogadott Végösszege: ………………………………. forint** azaz ……………………………………………………. forint, amelyből **tartalékkeretnek (feltételes összegnek) minősül ………………………………………………. forint** (az egyösszegű ajánlati ár (szerződéses ár) 10%-a, de legfeljebb 152.700.000,- forint, azaz százötvenkétmillió-hétszázezer forint)*.* A százalékban kifejezett tartalékkeret mértékének alapja a szerződés szerinti, általános forgalmi adó nélkül számított ellenszolgáltatás. Felek rögzítik, hogy a szerződésben meghatározott tevékenység az általános forgalmi adóról szóló 2007. évi CXXVII. törvény 142. §-nak megfelelően fordított ÁFA hatálya alá esik. A tartalékkeret az Általános feltételek 13.5 Alcikkelye, valamint a jelen Szerződés mellékletét képező *Útmutató a Változtatások, Vállalkozói követelések kezeléséhez és a Szerződés módosításához* című dokumentumra figyelemmel használható fel.
	2. Megrendelő nyilatkozik, hogy a szerződésben meghatározott építőipari kivitelezési és tervezési tevékenység ellenértékének (a Szerződés Elfogadott Végösszege) pénzügyi fedezetével rendelkezik.
	3. A Vállalkozó a Szerződéses Ár fejében teljes körűen vállalkozik a Létesítmény megtervezésére és annak rendeltetésszerű megvalósítására, valamint az egyéb szerződéses kötelezettségek teljesítésére. A Vállalkozó tudomásul veszi, hogy a Szerződés Ár a Vállalkozó szerződéses kötelezettségeihez tartozó összes költséget tartalmazza, függetlenül azok jellegétől.
	4. A Szerződés Elfogadott Végösszegére és a Szerződéses Árra (melyek értelemszerűen nettó árként értelmezendőek) eső mindenkori ÁFA a hatályos jogi szabályoknak megfelelően fizetendő. A támogatás szempontjából elszámolható költség mértékéig Megrendelő a Szerződés Elfogadott Végösszege és a Szerződéses Ár 100 %-át a „Nagyműtárgyak fejlesztése és rekonstrukciója” című, KEHOP-1.4.0-15-2015-00002 azonosítószámú projekt keretében elnyert az Európai Unió, valamint a Magyar Állami Költségvetés által biztosított támogatásból finanszírozza.
	5. A számlát és a teljesítésigazolást a Vállalkozó tölti ki, és a Mérnök jóváhagyását követően a Megrendelő igazolja le. A teljesítés igazolás aláírására a Megrendelő részéről a Főigazgató, vagy az általa meghatalmazott személy jogosult. Valamennyi számlán fel kell tüntetni a projekt azonosítószámát: KEHOP-1.4.0-15-2015-00002, továbbá azt, hogy „az ÁFA megfizetésére a Vevő kötelezett”. Kitöltetlen és/vagy leigazolatlan számla, illetve teljesítésigazolás esetén Megrendelő a számla kifizetését megtagadhatja. A számla elkészítésére a magyar jogszabályok, különösen a jelen megállapodás 3.6. pontjában felsorolt jogszabályok az irányadóak.

A Vállalkozó számlát részletes számításokkal alátámasztottan, az előrehaladás mértékével arányosan (a fizikai előrehaladás százalékának megfelelő mértékben), a Mérnök által ellenőrzött, valamint a Megrendelő aláírásával elfogadott teljesítés igazolás alapján jogosult benyújtani, a számla szállítói finanszírozás keretében kerül kifizetésre.

Vállalkozónak legalább 6 részszámla benyújtására van lehetősége, ahol az egyes részszámlák értéke minimálisan el kell, hogy érje a teljes szerződéses ár 10 %-át. Az első részszámla benyújtására legkésőbb az áfa nélküli szerződéses érték (szerződéses ár) 25 százalékát elérő megvalósult teljesítés esetén sor kell, hogy kerüljön. Az előleg és a részszámlák alapján történő kifizetések összértéke nem lehet kevesebb a szerződés áfa nélkül számított értékének (szerződéses ár) 70 százalékánál. A részszámla összegét a Megrendelő által teljesítésigazolással elismert szerződés szerinti teljesítés mértékének megfelelően kell meghatározni, úgy, hogy a részszámla szerinti nettó ellenszolgáltatás a szerződés megvalósult értékét nem haladhatja meg.

Az egyes számlákhoz csatolni kell a leigazolt, kiállított teljesítésigazolást is. A számlák mellékletét kell képezze továbbá az építési napló aktuális időpontig keletkezett bejegyzéseinek CD-re írt elektronikus változata, oly módon, hogy a részszámlákhoz az építési napló aktuális időpontig keletkezett bejegyzései a végszámlához pedig a teljes építési napló csatolandó.

A Vállalkozó számlái a szerződésszerű és a jogszabályoknak megfelelő számlák és mellékletei a kifizetésre kötelezett szervezet általi kézhezvételét követően átutalással kerülnek kiegyenlítésre, szállítói kifizetés keretében, figyelemmel a vonatkozó jogszabályi rendelkezésekre: Kbt. 135. § (3)-(6) bekezdései, a 322/2015. (X. 30.) Korm. rendelet 30-32.§-ai, a 272/2014. (XI.5.) Kormányrendelet előírásai és az adózás rendjéről szóló 2003. évi XCII. törvény 36/A.§-a.

Vállalkozó indikatív pénzügyi ütemtervének megfelelően kezdeményezhet számla benyújtást az ÁSZF 1.1.4.12 [„Kimutatás”] szerinti dokumentumban bemutatottak szerint. Vállalkozó a szerződés hatálybalépését követő 28 napon belül köteles indikatív pénzügyi ütemtervet benyújtani a Megrendelő részére. Az indikatív pénzügyi ütemtervet Vállalkozó Mérnökkel közösen aktualizálja minden Kimutatás benyújtása előtt. A „Kimutatásban” szereplő fizikai előrehaladás %-át a Megrendelő nevében eljáró Mérnök ellenőrzi, kizárólag a jóváhagyott teljesítésnek megfelelően Közbenső Fizetési Igazolás [ÁSZ 1.1.4.7] kibocsátására kerülhet sor.

Bármely (rész)számla igazolása és kifizetése nem jelenti a (rész)számla tartalmának egyidejű műszaki átadás-átvételét, továbbá nem jelenti a tárgyi munkákkal összefüggésben felmerülő hibás teljesítési, jótállási, szavatossági igényekről és egyéb kifogásokkal összefüggésben felmerülő igényekről való joglemondást, illetve ezen határidők megkezdését. A Vállalkozó által végzett szolgáltatás nem osztható és a részszámlák befogadása és pénzügyi teljesítése nem jelenti az elkészült munkarész jelen fejezet szerinti műszaki átadás-átvételét. A jelen bekezdésben foglaltak kizárólag abban az esetben nem irányadók, ha a Megrendelő a Létesítmény valamely részét használatba veszi, mely esetben a Megrendelő által használatba vett részt átvett műszakilag átadott résznek kell tekinteni.

* 1. A számlázásra és kifizetésre vonatkozó jogszabályok:

*— 272/2014. (X. 5.) Korm. rendelet a 2014-2020 programozási időszakban az egyes európai uniós alapokból származó támogatások felhasználásának rendjéről;*

*— 2003. évi XCII. törvény az adózás rendjéről (Art. 36/A. §);*

*— 2007. évi CXXVII. általános forgalmi adóról szóló törvény 142. § (1) bekezdés b) pontja;*

*— 2011. CXCV. törvény az államháztartásról;*

*— 368/2011. (XII. 31.) Korm. rendelet az államháztartásról szóló törvény végrehajtásáról;*

*— 1997. évi LXXVIII. törvény az épített környezet alakításáról és védelméről;*

*— 322/2015. (X. 30.) Korm. rendelet az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól;*

*— 191/2009. (IX. 15.) Korm. rendelet az építőipari kivitelezési tevékenységről.*

*— 2015. évi CXLIII. törvény a közbeszerzésekről*

* 1. A 272/2014 (XI.5.) Korm. rendelet 119. § előírásainak megfelelően Vállalkozó a szerződés - tartalékkeret és általános forgalmi adó nélkül számított - elszámolható összege legfeljebb 50 %-ának megfelelő forint előlegre jogosult. Az előlegre és az előleg visszafizetésére, valamint az előleg-visszafizetési biztosíték nyújtására a Kbt. és a 272/2014 (XI.5.) Korm. rendelet előírásai az irányadók.

 A Vállalkozó választása szerint:

* + 1. biztosítékot nyújt a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékben az irányító hatóság javára a Kbt. 134. § (6) bekezdése vagy a 272/2014 (XI.5.) Korm. rendelet 83. § (1) bekezdése szerint, vagy
		2. nem nyújt biztosítékot, ebben az esetben a 272/2014 (X.5.) Korm. rendelet 1. melléklet 134.4. pontja alkalmazandó.

 ~~A szállítói előleget az előlegbekérő dokumentum benyújtásával a Vállalkozó közvetlenül az irányító hatóságtól igényelheti a kedvezményezett (Megrendelő) egyidejű értesítése mellett. A kedvezményezett (Megrendelő) az értesítéstől számított öt napon belül jelezheti a szállítói előleggel kapcsolatos fenntartását. Ennek hiányában a szállítói előleg-igénylést a kedvezményezett (Megrendelő) részéről elfogadottnak kell tekinteni.~~

 A kedvezményezett (Megrendelő) köteles a szállító által megküldött előleg-számlát annak beérkezését követő öt napon belül záradékolni és az irányító hatóság részére megküldeni.

 Az a) pont szerinti esetben a Vállalkozó köteles biztosítani, hogy az előleg-visszafizetési biztosíték érvényben marad és lehívható mindazon időpontig, amíg az előleg összege visszafizetésre nem került, de az előleg-visszafizetési biztosíték összege progresszív módon csökkenthető azokkal az összegekkel, amelyeket a Vállalkozó visszafizetett, ahogyan az a Részszámlákban szerepel.

 A szállítói előleget a Vállalkozó több részletben is igényelheti a szerződéssel összhangban. Ha a folyósított szállítói előleggel a szállító teljes mértékig elszámolt, újra igényelheti a szállítói szerződés szerinti maximális szállítói előleget, ha ez a szállítói szerződésbe nem ütközik, és ha az igényelt szállítói előleg támogatástartalma, a korábban már folyósított szállítói előleg támogatástartalma, valamint a számla alapján már kifizetett teljes összeg támogatástartalma a szállítói szerződés szerinti ellenszolgáltatás elszámolható összegének támogatástartalmát nem haladja meg.

A szállítói előleg teljes összegével valamennyi benyújtásra kerülő részszámlában a felvett előleg arányával egyező mértékben kell elszámolni úgy, hogy a szállítói előleg 50%-ával legkésőbb a szerződéses ár 50%-ának teljesítését követően el kell számolni.

* 1. Az ajánlattétel, a szerződés és a kifizetések pénzneme magyar forint (HUF). A vállalkozási díj kifizetése utólag történik.
	2. Az uniós elszámolások eljárás rendjéből adódó vagy a kifizetésben közreműködő szervezeteknek felróható fizetési késedelemért Megrendelő nem felelős.
	3. Vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát (a szerződéskötés alapját képező (ajánlatkérési vagy kivitelezési) dokumentációban kimutathatóan szereplő, de a szerződéses árban -vállalkozói díjban- figyelembe nem vett tétel) és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka). Átalánydíjas szerződéses jellegre tekintettel a többletmunka jelen szerződés keretében nem számolható el, annak elvégzése a Vállalkozó kötelezettsége a Szerződéses Ár keretén belül.
	4. A kikötött díjon (Szerződéses Ár) felül csak a pótmunka ellenértéke számolható el, amely tekintetében pótmunka a szerződés alapját képező dokumentációban nem szereplő külön megrendelt munkatétel (munkatöbblet). A pótmunka elszámolására, kifizetésére kizárólag abban az esetben kerülhet sor, amennyiben azt a Megrendelő a Vállalkozótól kifejezetten megrendeli. Pótmunka kizárólag a Megrendelő kifejezett megrendelését követően kezdhető meg. A pótmunka elszámolására vagy a tartalékkeret terhére, vagy pedig olyan külön díjazás keretében kerülhet sor, ahol a külön díjazás a Kbt. előírásainak megfelelő szerződésmódosítással, vagy új közbeszerzési eljárás lefolytatásával kerül rögzítésre. Pótmunkaként nem számolható el olyan költség, mely az „Árvízvédelmi fejlesztések” című KEHOP-1.4.0/2015 kódszámú pályázati felhívás (elérhetősége: <https://www.palyazat.gov.hu/doc/4522>) szerint nem elszámolható költségnek minősül.
	5. A tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására használható fel.

A jelen Szerződéses Megállapodás tekintetében irányadó FIDIC Sárga Könyv szerződéses rendelkezések alcikkelyei:

* 1.9 Hibák a megrendelő követelményeiben (Sárga FIDIC)
* 4.7 Kitűzés
* 4.12 Előre nem látható helyszíni körülmények
* 8.9 Felfüggesztés következményei
* 13.7 A jogrendszer változásai miatti kiigazítások
* 16.1 Vállalkozó joga a munka felfüggesztésére
* 19.4 Vis Maior következményei

A tartalékkeret felhasználására kizárólag a szerződés mellékleteként említett Változtatási utasítás (FIDIC 13.1), Változtatási javaslat (FIDIC 13.2, 13.3) és Vállalkozói követelés (FIDIC 20.1) alapján kerülhet sor a jelen Szerződés részét képező a Szerződéses Megállapodás 7.7~~6~~.9. pont szerinti Útmutatóban szereplő feltételeknek megfelelő Mérnöki jóváhagyást (FIDIC 3.5. szerinti határozat vagy megállapodás) követően, a jóváhagyásnak megfelelő mértékben, összegben (FIDIC 13.5. alcikkelynek megfelelően) szerződésmódosítás keretében.

A változtatási javaslat és vállalkozói követelés elszámolására kizárólag a 3.12, és 3.13. pontban meghatározottak szerint (IH jóváhagyással) szerződésmódosítás keretében kerülhet sor.

* 1. Amennyiben a pótmunka elszámolására nem a tartalékkeret terhére kerül sor, úgy a pótmunkát Vállalkozó csak a Kbt. előírásai szerint a Felek által aláírt szerződésmódosításban foglaltaknak megfelelően vagy pedig új közbeszerzési eljárás eredményeként megkötésre kerülő szerződés feltételeinek megfelelően jogosult elszámolni. A szerződésmódosításra csak a jelen szerződés feltételei szerinti Változtatási utasítás (FIDIC 13.1), Változtatási javaslat (FIDIC 13.2, 13.3) és Vállalkozói követelés (FIDIC 20.1) alapján kerülhet sor a jelen Szerződés részét képező a Szerződéses Megállapodás 7.7~~6~~.9. pont szerinti Útmutatóban szereplő feltételeknek megfelelő Mérnöki jóváhagyást (FIDIC 3.5. szerinti határozat vagy megállapodás) követően.

Felek a Kbt. 141. § (4) bekezdésének a) pontjában foglaltak alapján rögzítik, hogy abban az esetben, ha a szerződés finanszírozásának formája (utó- vagy szállítói finanszírozás) a Támogatási Szerződés módosítása következtében megváltozik, úgy a jelen szerződésben foglaltak szerinti finanszírozási mód automatikusan, minden további szükséges nyilatkozat, külön szerződésmódosítás nélkül a módosult Támogatási Szerződésben foglaltak szerinti finanszírozási módra változik.

* 1. Szállítói finanszírozás utófinanszírozásra változása esetén, amennyiben a szállítói finanszírozás alapján a Vállalkozó Szállítói előleget igényelt, az igényelt előleg a még benyújtásra kerülő számlákban kerül elszámolásra, oly módon, hogy azt ezen számlából Megrendelő egyenlő arányban visszavonja.
	2. ~~Amennyiben a Vállalkozó a 272/2014. (XI. 5.) Korm. rendelet 118/A. § (2a) bekezdés a) pont alapján biztosítékot nyújtott, úgy köteles a Megrendelő részére az irányító hatóság javára szóló biztosítékkal megegyező biztosítékot nyújtani, mely biztosíték nyújtása hiányában a jelen bekezdésben foglaltak szerinti módosulás nem következik be, melynek következményeiért a felelősséget Vállalkozó köteles viselni és Megrendelő ezzel kapcsolatos valamennyi kárát – ideértve a következményi károkat is – megtéríteni.~~
	3. ~~Amennyiben a Vállalkozó a 272/2014. (XI. 5.) Korm. rendelet 118/A. § (2a) bekezdés b) pontjában foglaltak kerültek alkalmazásra, úgy köteles a szerződés elszámolható összegének 10%-a és az igényelt, de még el nem számolt előleg különbözetére jutó támogatás összegének megfelelő mértékű, Megrendelő javára szóló, 272/2014. (XI. 5.) Korm. rendelet  118/A. § § (2a) bekezdés a) pontban meghatározott formában illetve módon biztosítékot nyújtani, mely biztosíték nyújtása hiányában a jelen bekezdésben foglaltak szerinti módosulás nem következik be, melynek következményeiért a felelősséget Vállalkozó köteles viselni, és Megrendelő ezzel kapcsolatos valamennyi kárát - ideértve a következményi károkat is - megtéríteni.~~
	4. A végszámla befogadását követően a Megrendelő a Vállalkozóval szemben kifizetési kötelezettséggel nem tartozik. A végszámla benyújtásával együtt Vállalkozó köteles kifejezett jogfenntartó nyilatkozatban Megrendelő részére tételesen és egyértelműen beazonosítható módon megjelölni, hogy milyen jogcímen és pontosan milyen összegű díjat tart jogosnak, amelyet a benyújtott végszámlán felül a Megrendelővel szemben érvényesíteni kíván. Ilyen jogfenntartó nyilatkozat csatolása esetén Felek a nyilatkozatban foglalt igényekkel kapcsolatban megkísérlik a békés úton történő rendezést, és a vitatott igények körében a jogszabályoknak megfelelő megállapodás kialakítását.
* Vállalkozó tudomásul veszi, hogy a fentiek szerinti jogfenntartó nyilatkozatában köteles tételesen a fentiek szerint az egyértelműen beazonosíthatóan és kétséget kizáró módon megjelölni minden olyan a teljesítésével összefüggésben álláspontja szerint Vállalkozót megillető igényt, amelyre vonatkozóan jogfenntartással kíván élni. Tudomásul veszi, hogy általános nyilatkozata a jelen szerződés értelmében jogfenntartást nem alapoz meg. Általános jogfenntartó nyilatkozat alatt felek azt értik, ha az igényt vállalkozó nem jelöli meg legalább jogcím, összeg és a jogcímet megalapozó egyértelműen beazonosítható esemény szerint. Minden olyan egyéb igény, amely ennek nem felel meg úgy kezelendő, hogy arra vonatkozóan Vállalkozó jogfenntartó nyilatkozatot nem tett.
* Vállalkozó tudomásul veszi, hogy abban az esetben, ha a végszámla benyújtásával együtt jogfenntartó nyilatkozatot nem tesz, akkor a teljesítésből eredően a Megrendelővel szemben semmilyen további megtérítési igénnyel nem élhet, mely természetszerűleg is összhangban áll a szerződés átalánydíjas jellegével. Mindezek tudomásulvételével Vállalkozó kifejezetten vállalja, hogy jogfenntartó nyilatkozatának hiánya egyben a teljesítésből eredő mindenfajta igényéről - ide nem értve értelemszerűen a benyújtott végszámla kifizetésére vonatkozó igényt - történő lemondásnak, joglemondó nyilatkozatának minősül.
* Vállalkozó tudomásul veszi továbbá, hogy abban az esetben, ha a jelen pontnak megfelelő jogfenntartó nyilatkozatot tesz is, akkor jogfenntartása csak azokra az igényekre terjed ki, amelyeket az a jelen pontban foglaltaknak megfelelően megjelöl. Ezt meghaladóan pedig a teljesítésből eredően a Megrendelővel szemben semmilyen további megtérítési igénnyel nem élhet. Mindezek tudomásulvételével Vállalkozó kifejezetten vállalja, hogy ezen esetleges igényei esetében is jogfenntartó nyilatkozatának hiánya egyben a teljesítésből eredő mindenfajta igényéről – ide nem értve értelemszerűen a benyújtott végszámla kifizetésére vonatkozó igényt - történő lemondásnak, joglemondó nyilatkozatnak minősül.
* Vállalkozó tudomásul veszi, hogy bármely olyan a teljesítés során tett jogfenntartó nyilatkozata, amelyet a végszámla benyújtásával együtt a jelen pontban foglaltaknak megfelelően nem nyújt be Megrendelő részére visszavontnak minősül és úgy kezelendő, hogy arról vállalkozó lemondott.
	1. Felek kifejezetten rögzítik, hogy a FIDIC 20.1. Cikk bármely körben történő alkalmazása esetén a 28 napos határidőt, amely ezen cikkben kifejezetten rögzítésre került jogvesztő határidőnek minősítik, mely alatt felek a jelen szerződés alapján azt értik, hogy mindazon jelen cikk alkalmazása körében érvényesíteni szándékozott igényekről, amelyeket a tudomásszerzést követő 28 napon, vagy azon időpontot követő 28 napon túl terjeszt elő Vállalkozó, hogy arról tudomást kellett volna szereznie, Vállalkozó kifejezetten lemondott és tudomásul veszi, hogy azok tekintetében semmilyen megtérítési igénnyel nem jogosult fellépni Megrendelő felé. Vállalkozó kifejezetten tudomásul veszi emellett azt is, hogy ezen joglemondás nem jelenti semmilyen a szerződésben vállalt kötelezettsége teljesítése alóli mentesülést, vagy a nem teljesítésből eredően vele szemben érvényesíthető jogkövetkezmények alóli mentesülését.

Felek kifejezetten rögzítik, hogy a FIDIC 20.1. Cikk bármely körben történő alkalmazása esetén a 42 napos határidőt, amely ezen cikkben kifejezetten rögzítésre került jogvesztő határidőnek minősítik, mely alatt felek a jelen szerződés alapján azt értik, hogy mindazon jelen cikk alkalmazása körében érvényesíteni igényekről, amelyek tekintetében Vállalkozó ezen előírt határidőt nem tartotta be, Vállalkozó kifejezetten lemondott és tudomásul veszi, hogy azok tekintetében semmilyen megtérítési igénnyel nem jogosult fellépni Megrendelő felé. Vállalkozó kifejezetten tudomásul veszi emellett azt is, hogy ezen joglemondás nem jelenti semmilyen a szerződésben vállalt kötelezettsége teljesítése alóli mentesülést, vagy a nem teljesítésből eredően vele szemben érvényesíthető jogkövetkezmények alóli mentesülését.

Felek megállapodnak továbbá és Vállalkozó tudomásul veszi, hogy bármely olyan esetben, amikor a FIDIC 20.1 Alcikkely alkalmazásának lehetősége merül fel és elutasításnak lehet helye, abban az esetben az elutasításra Mérnök önállóan Megrendelő jóváhagyása nélkül is jogosult.

Vállalkozó kifejezetten tudomásul veszi és vállalja, hogy a FIDIC 20.1. cikk alkalmazási körében határidőben benyújtott minden olyan követelése, amelyet a részletes követelés benyújtását követően Megrendelő a Vállalkozó által előterjesztett összegben jóváhagy, akként minősül, hogy az Vállalkozó minden azzal kapcsolatos kifizetési igényét tartalmazta és a Megrendelői elfogadást követően az abban megjelölt ellentételezésen túl Vállalkozó semmilyen további igényt nem támaszthat az adott követelésből eredően.

1. **A megvalósítás időtartama, teljesítés határideje**
	1. A Vállalkozó a Létesítmény szerződésszerű megtervezését és megvalósítását az Általános és Különös Feltételek 8.1 Alcikkelye szerint megállapított Kezdési Időponttól számított 47 hónapon belül köteles teljesíteni, azaz a műszaki átadás-átvételt megkezdeni. A készrejelentés, és a műszaki átadás- átvételi eljárás megkezdése előtt a vállalkozónak dokumentáltan (próbaüzemi zárójelentés) le kell zárnia a kötelező 3 hónap próbaüzemi időszakot minden műtárgy esetén. A határidőben történő teljesítés alatt a műszaki átadás-átvétel kezdő napját kell érteni, melynek sikeres lezárásaként - a szerződésszerű teljesítésre tekintettel - a Megrendelő átveszi a Létesítményt.
	2. ~~A szerződésre vonatkozó határidők:~~
* ~~az építőipari kivitelezési tevékenység megkezdéséhez szükséges munkaterület átadás, mely egyben az építési napló megnyitásának időpontja, és a tervezett kezdésnek az időpontja: a munkakezdési engedély kiadását követő 5 munkanapon belül~~
* ~~a birtokbaadás határideje, határnapja: az átadás-átvételi eljárás sikeres lezárásának napja.~~
	1. ~~Felek megállapodnak abban, hogy a szerződésben foglalt szolgáltatást jogilag oszthatatlannak minősítik, azonban~~ Felek a teljesítési határidőn belül részhatáridőkben állapodnak meg, illetőleg jelen szerződés részhatáridőket állapít meg. A teljesítési határidőn belül ezek a részhatáridők is kötbérterhesek. Amennyiben Vállalkozó késedelme miatt a részhatáridők módosulnak, az eredeti kötbérterhes határidők továbbra is érvényben maradnak. Felek az alábbi részhatáridőket állapítják meg:
		1. A Nyugati Főcsatorna beeresztőzsilip rekonstrukciója: az Általános és Különös Feltételek 8.1 Alcikkelye szerint megállapított Kezdési Időponttól számított 24 hónapon belül
		2. A Kiskörei vízlépcső felújítási munkái: az Általános és Különös Feltételek 8.1 Alcikkelye szerint megállapított Kezdési Időponttól számított 47 hónapon belül
	2. Jelen Szerződés aláírásával Vállalkozó eredményfelelősséget vállal a beruházás határidőre történő teljes körű megvalósítására.
	3. A Vállalkozó jogosult előteljesítésre.
	4. ~~Felek a megvalósítás időtartamának meghosszabbításával összefüggésben rögzítik, hogy jelen szerződés értelmében rendkívül extrém időjárási viszonyoknak különösen az alábbi meteorológiai, hidrometeorológiai, hidrológiai és talajvíz viszonyok minősülnek~~
* ~~az I. fokú árvízvédelmi vagy belvízvédelmi készültség megszakítás nélkül a 45 napot~~
* ~~a II. fokú árvízvédelmi vagy belvízvédelmi készültség megszakítás nélkül a 20 napot~~
* ~~a III. fokú vagy rendkívüli árvízvédelmi vagy belvízvédelmi készültség megszakítás nélkül a 10 napot eléri, vagy meghaladja~~
* ~~szabadtéren történő munkavégzés esetén:~~
	1. ~~a munkaterületre hulló csapadékmennyiség 15 nap alatt a 120 mm-t meghaladja;~~
	2. ~~a talajvíz szintje 90 napnál hosszabb ideig 1,0 m-el meghaladja az Ajánlati dokumentáció mellékletében csatolt Talajmechanikai szakvéleményben rögzített nyugalmi talajvízszintet~~

~~Az időtartam meghosszabbítására csak abban az esetben kerülhet sor, ha ezek a kivételes viszonyok a Vállalkozó által kidolgozott és a Mérnök által elfogadott ütemtervben foglalt munkák végzésében akadályozzák a Vállalkozót, és ha a meghosszabbítás megfelel a Kbt. 141. §-ában foglaltaknak.~~

~~A készültségi fokozatokra vonatkozó igazolásokat a területileg illetékes Vízügyi Igazgatóságtól, a csapadékviszonyokra vonatkozó igazolást az Országos Meteorológiai Szolgálattól a Vállalkozónak kell beszerezni. A talajvíz szintjére vonatkozó adatokat a Vállalkozónak a Mérnök folyamatos ellenőrzése mellett kell dokumentálni.~~

1. **A vállalkozó által nyújtott jótállás**
	1. Vállalkozó a vonatkozó jogszabályi előírásoknak megfelelően a műszaki átadás-átvételi eljárás vagy az adott Szakaszra vonatkozó átadás-átvételi eljárás lezárásától számított **24 hónapon keresztül jótáll (jótállási időszak)** a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért, és minőségéért függetlenül attól, hogy azokat saját maga vagy alvállalkozója, esetleg egyéb bevont harmadik személy alkalmazza. Jótállási kötelezettség időtartama acélszerkezetek korrózióvédelmével kapcsolatban, mely a rekonstrukció során korrózióvédelemmel ellátott meglévő acélszerkezetekre, és a cserél, újonnan beépített acélszerkezetekre egyaránt vonatkozik 10 év, az acélszerkezetek korrózióvédelmével kapcsolatban felmerült hibásteljesítés esetére. A jótállásra a Ptk. 6:171-6:173. §előírásai az irányadóak.
	2. Esetleges javítás vagy kicserélés esetén a jótállási idő a javított/kicserélt részre vonatkozóan újrakezdődik. Amennyiben valamely jogszabály magasabb kötelező jótállási időtartamot határoz meg egyes termékekre vagy szerkezetekre, mint az előírt 24 hónapos jótállási időtartam, úgy az adott termékre vagy szerkezetre vonatkozóan a jogszabály által kötelezően előírt jótállási időtartam az alkalmazandó.
2. **Szerződést biztosító mellékkötelezettségek**
	1. Felek rögzítik, hogy a Vállalkozó a jelen szerződés hatályba lépéséig szerződést biztosító mellékkötelezettségként teljesítési biztosítékot nyújtott Megrendelő részére, amelynek mértéke a Szerződéses Ár - tartalékkeret és általános forgalmi adó nélkül számított - értékének 5%-a. Megrendelő előírja, hogy a biztosítékot a Kbt. 134. § (6) bekezdés a) pontja szerinti formában lehetséges nyújtani.
	2. A teljesítési biztosítéknak a jótállási biztosíték Megrendelő részére történő rendelkezésre bocsátásáig érvényben kell maradnia. ~~A teljesítési biztosítéknak a teljesítési igazolás kiadásának napjáig érvényben kell maradnia.~~ A rész műszaki-átadás átvételi eljárás keretében átadott műtárgy (Szakasz) szerződéses értékével arányosan csökkenthető a teljesítési biztosíték értéke.

A teljesítési biztosíték arra az esetre szól, ha a Megrendelőnek a Vállalkozó teljesítésének elmaradásával kapcsolatban igénye keletkezik, különösen, ha a Vállalkozó ~~a Vállalkozó nem szerződésszerűen teljesít, illetve~~ a szerződés teljesítését a saját érdekkörében felmerült ok miatt meg sem kezdi, vagy megkezdi, de nem fejezi be. A felsorolt esetekben Megrendelő jogosult a biztosíték teljes összegét lehívni

A Megrendelő a teljesítési biztosítékon túli igazolt kárának megtérítését is követelheti.

Vállalkozó kötelezettséget vállal, hogy a műszaki átadás-átvételi eljárás vagy az adott Szakaszra vonatkozó átadás-átvételi eljárás lezárásakor (különös Feltételek 10.1. alcikkely) szerződést biztosító mellékkötelezettségként a hibás teljesítés biztosítékaként a jótállási időszak végéig hatályban, érvényben lévő jólteljesítési biztosítékot nyújt Megrendelő részére. A biztosíték megfelelő formában történő nyújtása a végszámla benyújtásának a feltétele továbbá a jelen szerződés szerinti teljesítési biztosíték felszabadításának feltétele. Megrendelő előírja, hogy a biztosítékot a Kbt. 134. § (6) bekezdés a) pontja szerinti formában lehetséges nyújtani. A jólteljesítési biztosíték mértéke a teljeskörű jótállási időszakra (24 hónap) a Szerződéses Ár - tartalékkeret és általános forgalmi adó nélkül számított - értékének 5%-a. Egy adott Szakaszra vonatkozó rész műszaki átadás-átvétel esetén a jólteljesítési biztosítékot a rész műszaki-átadás átvételi eljárás keretében átadott műtárgy (Szakasz) szerződéses értékével arányban kell rendelkezésre bocsátani. A 24 hónap teljeskörű jótállási időszakot követően a jólteljesítési biztosíték összege csökken a Szerződéses Ár értékének 1%-ára, mely összeget az acélszerkezetek korrózióvédelmére hátralévő 96 hónapra vonatkozóan kell Megrendelő rendelkezésére bocsátani. Megrendelő lehetőséget biztosít arra, hogy Vállalkozó a jólteljesítési biztosítékot két részletben, de a (rész) műszaki átadás-átvételi eljárás lezárásakor egy időben bocsássa rendelkezésre külön-külön a Szerződéses Ár 4%-ára 24 hónapos időtartamra, illetve a Szerződéses Ár 1%-ára 24+96 (azaz összesen 120) hónapra.

Garancia biztosításával vagy biztosítási szerződés alapján kiállított - készfizető kezességvállalást tartalmazó - kötelezvénnyel történő nyújtása esetén egyértelműen és kötelező jelleggel tartalmaznia kell legalább az alábbi elemeket:

* garantáló megnevezése,
* azon személyt, aki felé ezt kibocsátják (Megrendelő),
* a Vállalkozó azonosításra alkalmas adatait,
* a szerződés tárgyát,
* azon tényt, hogy a garantáló mely időponttól és milyen mértékű garanciát vállal, a bankgarancia/kötelezvény lejáratát és lehívhatóságát (a műszaki átadás-átvételtől számítottan) a jótállási időszak végéig kell, hogy érvényben maradjon.
* azon nyilatkozatot, hogy ezen összegből az Ajánlatkérő lehívhat, amennyiben a Megrendelő nyilatkozata szerint az Vállalkozó nem teljesíti jótállási kötelezettségeit,
* egy nyilatkozatot, hogy a bankgarancia/kötelezvény a lejáratáig visszavonhatatlan.

A jólteljesítési biztosítékból Megrendelő akkor jogosult lehívni, ha a Vállalkozó a jótállási kötelezettségeit a felhívás ellenére nem, vagy nem megfelelően, illetve nem határidőre teljesíti. A lehívás lehet részleges vagy a teljes értékre terjedő.

Az érvényesíteni kívánt lehívás mértéke a Megrendelő kizárólagos mérlegelési jogköre. A Megrendelő a biztosítékon túli igazolt kárának megtérítését is követelheti.

* 1. Amennyiben átutalással kíván Vállalkozó (nyertes ajánlattevő) bármely biztosítékot rendelkezésre bocsátani, úgy Ajánlatkérő/Megrendelő Magyar Államkincstárnál vezetett 10032000-00319841-30005204 számú számlájára utalja a biztosíték összegét.
	2. A Szerződés szerinti feladatok - olyan okból, amelyért a Vállalkozó felelős - késedelmes teljesítése esetén (így különösen, ha a műszaki átadás-átvételi eljárás megkezdésének időpontja a jelen szerződésben meghatározott időtartamon túli időpontra esik, vagy az átadás-átvételi eljárás során a Megrendelő olyan hibákat észlel, melyek nem teszik lehetővé a Létesítmény átvételét, illetőleg a Szerződéses Megállapodás 4.3. pont szerinti részhatáridők tekintetében) a Vállalkozó minden késedelmes nap után a késedelemes teljesítéssel érintett létesítményre vonatkozó Szerződéses Ár értékének 0,5%-ának, de legfeljebb összesen a késedelmes teljesítéssel érintett létesítményre vonatkozó Szerződéses Ár értéke 15%-ának megfelelő összegű késedelmi kötbér fizetésére köteles. A kötbér maximális mértékének elérését követően Megrendelő jogosult a szerződést felmondani.
	3. A késedelmes teljesítés esetére kikötött kötbér megfizetése nem mentesít a teljesítés alól. A Vállalkozó késedelmes teljesítés esetén köteles a teljesítésre a Megrendelővel történő egyeztetést követően póthatáridőt vállalni.
	4. Meghiúsulási kötbér: Amennyiben a Vállalkozó a szerződés teljesítését megtagadná, vagy a szerződés teljesítése olyan okból, amelyért a Vállalkozó a Ptk. alapján felelős, meghiúsulna, úgy a Vállalkozó köteles meghiúsulási kötbért fizetni Megrendelő részére. Megrendelő jogosult továbbá Meghiúsulási kötbért érvényesíteni, minden olyan esetben, amikor a jelen szerződés azonnali hatályú felmondása útján szűnik meg. Meghiúsulásnak minősül továbbá, amennyiben a Vállalkozó hibájából, neki felróható magatartásból, szerződéses kötelezettségeinek nem teljesítéséből eredően, a Támogatási szerződéstől a Támogató eláll, vagy azt felmondja.

A meghiúsulási kötbér alapja a jelen Szerződés 3.1 pontjában meghatározott Szerződéses Ár. A meghiúsulási kötbér mértéke, a kötbéralap 15%-a.

* 1. Vállalkozó minden olyan körülményről haladéktalanul értesíti Megrendelőt, amely saját teljesítését akadályozza, vagy a Megrendelő érdekében bármely okból szükséges. Az értesítésben rögzíteni kell az okokat, és javaslatokat kell tenni a megoldásra. Bármilyen (rész)teljesítési határidőre vonatkozó akadályoztatást, késedelmet Vállalkozónak haladéktalanul jeleznie kell a Mérnök és a Megrendelő felé, illetve a késedelem elhárítása értekében minden tőle elvárható intézkedést haladéktalanul meg kell tennie. Amennyiben Vállalkozó értesítési kötelezettségének nem tesz eleget, az annak elmulasztásával kapcsolatos valamennyi – Megrendelőt, vagy harmadik személyeket ért – kárért teljes körű kártérítési felelősséggel tartozik.
	2. Vállalkozó kijelenti, hogy rendelkezik az Épber. 9.§-a alapján a kivitelezői feladatok ellátásához szükséges, 500.000.000,- Ft/év és 100.000.000,- Ft/káreseményenkénti mértékű vagyoni és egyben nem vagyoni kárértékre vonatkozó közbeszerzés tárgyára vonatkozó építési-szerelési felelősségbiztosítással, ami a műszaki-átadás átvétel sikeres lezárásának az időpontjáig terjedő hatállyal bír. Az építési-szerelési felelősségbiztosításnak ki kell terjednie a harmadik személynek okozott kárra is. Az ezt igazoló dokumentumot (kötvény, szerződés) Vállalkozó a Megrendelőnek jelen szerződés aláírásakor rendelkezésére bocsátotta. (5. számú melléklet)
1. **Egyéb rendelkezések**
	1. A Szerződés és a felek közötti kommunikáció nyelve a magyar. Amennyiben Vállalkozó szakembere magyar nyelvtudással nem bír, úgy szaktolmács biztosítása Vállalkozó kötelezettsége és költsége.
	2. Megrendelő tájékoztatja a Vállalkozót, hogy Megrendelő a 272/2014 (XI.5) Korm. rendelet alapján kiadott 2015. évi Fejlesztési Keretben kiemelt projektként nevesített „Nagyműtárgyak fejlesztése és rekonstrukciója” tárgyú KEHOP-1.4.0-15-2015-00002 számú projekt vonatkozásában pozitív támogatói döntésben részesült. A megvalósítási szakaszban tervezett feladatok pénzügyi forrásának biztosítására - melybe a tárgyi közbeszerzési eljárással érintett feladatok költségei is beletartoznak - a pályázati felhívás alapján csak az előkészítési szakasz feladatainak lezárásával, és a Támogatási Szerződés módosításával nyílik lehetőség, mely folyamatok jelenlegi is zajlanak.

A támogatásra irányuló igény el nem fogadását, vagy az igényeltnél kisebb összegben történő elfogadását Megrendelő olyan körülménynek tekinti, amely esetben Megrendelő jogosult a jelen szerződés felmondására.

* 1. A Kbt. 143. § (3) bekezdése értelmében a Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:
1. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
2. Megrendelő nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
	1. A Kbt. 143. § (3) bekezdése értelmében a Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

*a)* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

*b)* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

Ebben az esetben a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

* 1. A Vállalkozó tudomásul veszi, hogy

a Vállalkozó nem fizethet, illetve nem számolhat el a szerződés teljesítésével összefüggésben olyan költségeket, melyek az Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak;

a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

* 1. Amennyiben a Vállalkozó külföldi adóilletőségű úgy köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.
	2. A jelen Szerződéses Megállapodásban nem, vagy nem kielégítően szabályozott kérdésekre vonatkozóan a Szerződéses Megállapodás elválaszthatatlan részét képező az alábbiakban mellékelt dokumentumok az irányadók, amelyek a jelen Szerződéses Megállapodással együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit:

7.7.1 Jelen Szerződéses Megállapodás

7.7.2 Az Ajánlati Nyilatkozat és Függeléke

7.7.3 Kiegészítő tájékoztatás

7.7.4. A Megrendelő által a jelen Szerződés megkötését megelőző közbeszerzési eljárás eljárást megindító felhívása és az I. kötet

7.7.5 Különös feltételek

7.7.6 FIDIC Sárga Könyv Általános Feltételek (*Üzemek, telepek és tervezés-építési projektek Szerződési feltételei, Elektromos és gépészeti létesítményekhez valamint Vállalkozó által tervezett építési és mérnöki létesítményekhez,, 2011. évi második, magyar nyelvű kiadás)*

7.7.7 Megrendelő követelményei

7.7.8 Vállalkozó közbeszerzési eljárás során benyújtott szakmai ajánlata, melynek az alábbi dokumentumok képezik részét:

1. Vállalkozónak az V. kötettel (indikatív tervek és költségvetési kiírás) kapcsolatos Vállalkozói javaslata;
2. az egyösszegű ajánlati ár bontása
3. Felolvasólap
4. a Vállalkozó értékelési szempontokra vonatkozóan benyújtott szakmai ajánlata;

7.7.9 Útmutató a Változtatások, Vállalkozói követelések kezeléséhez és a Szerződés módosításához (a továbbiakban a Szerződésben Útmutatóként kerül meghivatkozásra)

Felek a 7.7.4. és 7.7.7. pontban meghatározottak alatt a következőket értik:

* Az I. kötet a Jelen Szerződés megkötését megelőző közbeszerzési eljárást megindító TED ………………… számon megjelent felhívás annak valamennyi esetleges módosítását követően, mely módosítások a következő azonosító(k) alatt jelentek meg: TED …………., TED ……… stb.
* Az I. kötet a Jelen Szerződés megkötését megelőző közbeszerzési eljárás során a Megrendelő által I. kötet megjelöléssel kiadott Ajánlati Dokumentáció című dokumentumnak az ajánlattételi határidő napján hatályos tartalma.
* A III. kötet a Jelen Szerződés megkötését megelőző közbeszerzési eljárás során a Megrendelő által III. kötet megjelöléssel kiadott Megrendelő Követelményei című dokumentumnak az ajánlattételi határidő napján hatályos tartalma.
* A IV. kötet a Jelen Szerződés megkötését megelőző közbeszerzési eljárás során a Megrendelő által IV. kötet megjelöléssel kiadott Egyösszegű Nettó Ajánlati Ár Bontása című dokumentumnak az ajánlattételi határidő napján hatályos tartalma.
* Az V. kötet a Jelen Szerződés megkötését megelőző közbeszerzési eljárás során a Megrendelő által V. kötet megjelöléssel kiadott Költségvetési kiírás című dokumentumnak az ajánlattételi határidő napján hatályos tartalma, illetve az V. kötetnek szintén részét képező meglévő tervek és engedélyek.

Felek a 7.7.9.-ben meghatározott Útmutató alatt a mindenkori közreműködő szervezeti feladatokat ellátó Irányító Hatóság által kiadott hatályos dokumentumot értik.

* 1. Felek tudomásul veszik, hogy a Szerződés bármely módosítását a magyar jogszabályok és kiemelten a Kbt. – különösen annak 141. §-a - rendelkezéseivel összhangban, kizárólag írásban, a Szerződéssel azonos módon lehet megkötni.
	2. A Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél (Vállalkozó) tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	3. Vállalkozó jelen szerződés aláírásával kinyilvánítja, hogy teljes mértékben ismeri és a szerződés teljesítése során a legteljesebb mértékben figyelembe veszi, illetőleg elfogadja a jelen Vállalkozási szerződés tárgyát, annak megvalósítását, valamint az elszámolások, kifizetések, ellenőrzések eljárási szabályait érintő valamennyi Európai Uniós és magyar jogszabályokat, beleértve az uniós támogatások felhasználására vonatkozó jogszabályokat is.
	4. Megrendelő rögzíti, hogy jelen szerződésben foglalt egyik feltétel sem tekinthető általános szerződési feltételnek, tekintettel arra, hogy ezen feltételek meghatározása az előzményi közbeszerzési eljárásban specifikusan ezen szerződés megkötésére vonatkozóan került meghatározásra, nem több szerződés megkötése céljából. Vállalkozó, mindezt elfogadja, továbbá nyilatkozik, hogy jelen Szerződés valamennyi rendelkezését magára nézve kötelezőnek fogadja el, nyilatkozik továbbá, hogy valamennyi jelen szerződésben foglalt feltételt és rendelkezést egyedileg megtárgyaltnak és általa elfogadottnak tekint, különös tekintettel az előzményi közbeszerzési eljárás keretében a Kbt. rendelkezései szerint gyakorolható egyes jogintézményekre – így különösen kiegészítő tájékoztatás kérés lehetőségére – tekintettel. Felek mindezekkel összhangban kifejezetten elfogadják és rögzítik, hogy jelen szerződés egyik feltétele és rendelkezése sem minősül általános szerződési feltételnek.
	5. Felek rögzítik, hogy Vállalkozó saját általános szerződési feltételei – amennyiben Vállalkozó ilyennel rendelkezik – jelen szerződés tekintetében semmilyen formában nem irányadók és alkalmazhatók, mögöttes szabályként sem. Vállalkozó ezt kifejezetten elfogadja.
	6. ~~A Vállalkozó tudomásul veszi, hogy amennyiben jelen szerződés és a Támogatási szerződés között ellentmondás van, úgy a Támogatási szerződés rendelkezései az irányadóak.~~ A Vállalkozó tudomásul veszi ~~továbbá~~, hogy jelen szerződés a Megrendelő és a Támogató által megkötött Támogatási szerződés jogi sorsát követi, vagyis annak hatályvesztése, módosulása, érvénytelensége, azzal megegyező joghatással bír jelen Szerződés hatályára, érvényességére, feltételeire.
	7. Jelen szerződésben nem szabályozott kérdésekben, a szerződéses kötelezettség-vállalások teljesítése során, valamint a felek között felmerülő jogvitákra a Magyarország Polgári Törvénykönyvéről szóló 2013. évi V. törvény (Ptk.) rendelkezései az irányadóak. A felek kötelezettséget vállalnak arra, hogy a közöttük felmerülő esetleges jogvitát – fokozott együttműködési kötelezettség mellett – tárgyalásos úton próbálják meg rendezni. Ennek meghiúsulása esetére, a jogvitára a polgári perrendtartásról szóló 1952. évi III. törvény (Pp.) szabályai szerint illetékességgel és hatáskörrel rendelkező bírósághoz fordulhatnak.
	8. Felek kijelentik, hogy a jelen szerződés a felek közötti minden megállapodást és kijelentést tartalmaz. Ezen rendelkezések önmagukban is kifejezik a felek közötti megállapodást, és egyik fél sem alapozott a másik fél által tett szóbeli, írásbeli vagy más formában tett semmilyen kijelentésekre, ígéretre, kötelezettségre, amely nem szerepel ezen szerződésben.
	9. Vállalkozó jelen Szerződéses Megállapodás aláírásával kifejezetten nyilatkozza, hogy a jelen szerződést, annak valamennyi rendelkezését (így különösen a Szerződéses Megállapodás, a Különös Feltételek és az Általános Feltételek) teljeskörűen megismerte, megértette, a szerződéses feltételeket a Felek megtárgyalták, figyelemmel a Kbt. vonatkozó rendelkezéseire (így különösen a kiegészítő tájékoztatás, és az előzetes vitarendezés szabályaira), melyre tekintettel a Szerződést teljes mértékben elfogadja és aláírásával magára kötelezőnek ismeri el.
	10. Vállalkozó tudomásul veszi, hogy az államháztartásról szóló 2011. évi CXCV. törvény (Áht.) 41. § (6) bekezdése értelmében az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. A Megrendelő ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni. Vállalkozó képviselője az államháztartásról szóló törvény végrehajtásáról szóló 368/2011. (XII. 31.) Korm. r. 50. § (1a) bekezdése alapján nyilatkozik, hogy a nemzeti vagyonról szóló 2011. évi CXCVI. tv. 3. § (1) bekezdésének 1. b) pontja szerinti átlátható szervezetnek minősül. E nyilatkozatban foglaltak változása esetén a Vállalkozó képviselője a Megrendelőt haladéktalanul tájékoztatni köteles. Ha a változás folytán a Vállalkozó nem minősül átlátható szervezetnek, az államháztartásról szóló 2011. évi CXCV. tv. 41. § (6) bekezdése értelmében részére kifizetés nem teljesíthető.
	11. Vállalkozó tűrni köteles, hogy a szerződés teljesítésével kapcsolatban keletkezett dokumentumok vizsgálata, ellenőrzése az uniós pénzek felhasználását ellenőrző szervezetek részéről megtörténhessen és az ellenőrzés során szükség esetén együttműködni köteles. Vállalkozó köteles mindenféle korlátozástól mentesen lehetővé tenni, hogy az, a mindenkori Közreműködő Szervezet, Támogató az Állami Számvevőszék, a Kormány által kijelölt belső ellenőrzési szerv, a fejezetek ellenőrzési szervezetei, a Magyar Államkincstár, illetve az Irányító Hatóság és a Kifizető Hatóság, továbbá az Európai Bizottság, az Európai Korrupcióellenes Iroda és az Európai Számvevőszék a Szerződéssel é kapcsolatos dokumentumokat átvizsgálja vagy helyszíni ellenőrzéseken ellenőrizze a projekt kivitelezését és teljes auditot végezzen számlázási vagy bármilyen más egyéb, a projekt finanszírozásával kapcsolatos dokumentumok alapján. A dokumentumoknak könnyen hozzáférhetőknek kell lenniük, úgy kell őket rendszerezni, hogy ez segítse az átvizsgálásukat. Az ellenőrzés-tűrési kötelezettség megsértése esetén Vállalkozó köteles megtéríteni az ellenőrzés általa történt meghiúsítása, megakadályozása vagy hátráltatása folytán neki felróhatóan keletkezett károkat (különösen a szakértők felmerült díját, utazási és tartózkodási költségeit).
	12. Fentiek bizonyságául a szerződő Felek ezennel aláírják jelen Szerződéses Megállapodást.
	13. Jelen Szerződés a mindkét Fél által történő aláírás napján lép hatályba.
	14. Jelen szerződést Felek 12 (tizenkettő), egymással mindenben egyező eredeti példányban írják alá.

|  |  |
| --- | --- |
| **MEGRENDELŐ részéről:** | VÁLLALKOZÓ részéről: |
| Aláírta és lepecsételte:.....................................................................................................................................................................................................… …………………………………………..Az aláíró neve (nyomtatott nagybetűkkel) ...............................................................................Beosztása Kelt.......................................................................................................................................Pénzügyi ellenjegyző:…………………………………………….. | Aláírta és lepecsételte:.....................................................................................................................................................................................................… …………………………………………..Az aláíró neve (nyomtatott nagybetűkkel) ...............................................................................Beosztása ..............................................................................................................................................Teljes körűen felhatalmazva és eljárva a ..............................................................................................................................................nevében.Kelt ...................................................................... |

~~2. KÖTET~~

~~2. FEJEZET~~

**~~KÜLÖNÖS FELTÉTELEK~~**

**fidic sárga könyv általános feltételek**

**ÜZEMEK, TELEPEK ÉS TERVEZÉS-ÉPÍTÉSI PROJEKTEK**

Szerződéses Feltételei

ELEKTROMOS ÉS GÉPÉSZETI LÉTESÍTMÉNYEKHEZ VALAMINT VÁLLALKOZÓ ÁLTAL TERVEZETT ÉPÍTÉSI ÉS MÉRNÖKI LÉTESÍTMÉNYEKHEZ

Angol nyelvű Eredeti Kiadás 1999

ISBN 2-88432-023-7

Második, átdolgozott magyar nyelvű kiadás 2011. szeptember

**FIDIC Fédération Internationale des Ingénieures-Conseils**

World Trade Center II
Geneva Airport
Box 311, CH-1215 Geneva 15
29 route de Pré-Bois, Cointrin
CH-1215 Geneva 15
Tel +41-22-799 49 00
Fax +41-22-799 49 01
Cell +41-79-298 96 66
fidic@fidic.org

Magyar Tanácsadó Mérnökök és Építészek Szövetsége (TMSz)

Cím:

1016 Budapest, Krisztina krt. 99. IV/406.

Telefon: (1) 488-2037

Fax: (1) 375-7982

Megrendelő az elterjedt gyakorlati alkalmazásra tekintettel, továbbá figyelemmel a szerzői jogi védelemre külön nem bocsátja az ajánlattevők rendelkezésére a fenti könyvet, mert nem minősül annak hivatalos forgalmazójának. A könyv megvásárolható a Magyar Tanácsadó Mérnökök és Építészek Szövetségénél (**Kiadványok értékesítése:** 1119 Budapest, Bornemissza tér 12.; H - P: 9:00 - 15:00)

részletes információk az alábbi elérhetőségen olvashatók:

<http://tmsz.org/hu/fidic_kiadvanyok.html>

**KÜLÖNÖS FELTÉTELEK**

*Tartalomjegyzék*

1 ÁLTALÁNOS ELŐÍRÁSOK

* 1. Meghatározások

1.1.1 A Szerződés *(Eltérően alkalmazandó)*

1.1.1.1. Szerződés *(Eltérően alkalmazandó)*

1.1.1.3. Elfogadó Levél *(Eltérően alkalmazandó)*

1.1.1.5. Megrendelő Követelményei *(Kiegészítendő)*

1.1.1.7. Vállalkozó javaslata: (*Kiegészítendő)*

1.1.1.8. Ajánlat *(Eltérően alkalmazandó)*

1.1.1.10. Garanciák jegyzéke/Fizetési ütemterv *(Nem alkalmazandó)*

1.1.1.11. Építési tervek/ Kiviteli tervek *(új Alcikkely)*

1.1.1.12. Részlettervek *(új Alcikkely)*

1.1.1.13. Kiegészítő tervek *(új Alcikkely)*

1.1.1.14. Ajánlati ár bontása Költségvetési kiírás *(új Alcikkely)*

1.1.2. Felek és személyek

1.1.2.2. Megrendelő *(Eltérően alkalmazandó)*

1.1.2.3. Vállalkozó *(Eltérően alkalmazandó)*

1.1.2.7 Vállalkozó Személyzete

1.1.2.8. Alvállalkozó (*Eltérően alkalmazandó)*

1.1.2.9.Döntőbizottság *(Törlendő)*

1.1.3. Dátumok, vizsgálatok, időszakok és befejezés

1.1.3.1. Kiindulási Időpont (*Törlendő*)

1.1.3.3. Megvalósítás Időtartama(*Eltérően alkalmazandó)*

1.1.3.4. Átvételt megelőző tesztek / vizsgálatok (*Eltérően alkalmazandó)*

1.1.3.6***.*** Átvétel utáni tesztek / vizsgálatok (*Nem alkalmazható)*

1.1.3.7. Jótállási időszak(*Eltérően alkalmazandó)*, a cím törlendő és helyette *Hiba kijavítási kötelezettség alkalmazandó*

1.1.3.10 Kötelező Alkalmassági időszak *(új Alcikkely)*

1.1.3.11 Jótállási időszak *(új Alcikkely)*

1.1.4 Pénz és Kifizetések

1.1.4.1 Szerződés elfogadott végösszege *(Eltérően alkalmazandó)*

1.1.4.3 Költség *(Eltérően alkalmazandó)*

1.1.4.10. Feltételes összeg (tartalékkeret)(*Eltérően alkalmazható)*

1.1.4.11. Visszatartott összeg *(Nem alkalmazható)*

1.1.6 Egyéb meghatározások

1.1.6.8. Előre nem látható *(Eltérően alkalmazandó)*

1.1.6.9. Változtatás (*Eltérően alkalmazandó)*

1.1.6.10. Szerződésbontás *(új Alcikkely)*

1.1.6.11. Közbeszerzési Törvény *(új Alcikkely)*

1.1.6.12. Ptk. *(új Alcikkely)*

1.5 Dokumentumok fontossági sorrendje *(Eltérően alkalmazandó)*

1.6 Szerződéses Megállapodás *(Eltérően alkalmazandó)*

1.7.Engedményezés *(Eltérően alkalmazandó)*

1.9. Hibák a Megrendelő Követelményeiben *(Eltérően alkalmazandó)*

1.10 A Vállalkozó Dokumentumainak Megrendelő általi használata *(Eltérően alkalmazandó)*

1.12. Bizalmas részletek (*Kiegészítendő*)

1.13 Jogszabályok betartása *(Eltérően alkalmazandó)*

1.14. Egyetemleges és egyéni felelősség *(nem alkalmazható)*

2 MEGRENDELŐ

2.1. A Helyszínre való bejutás joga *(Eltérően alkalmazandó)*

2.5 Megrendelő követelései *(Eltérően alkalmazandó)*

1. A MÉRNÖK
	1. Mérnöki kötelességek és hatáskör *(Kiegészítendő )*

3.3 Mérnök utasításai (*Eltérően alkalmazandó)*

3.4. Új Mérnök kinevezése *(Eltérően alkalmazandó)*

3.5. Határozatok *(Kiegészítendő)*

4 A VÁLLALKOZÓ

4.2 Teljesítési Biztosíték *(Eltérően alkalmazandó)*

4.3 Vállalkozó Képviselője *(Eltérően alkalmazandó )*

4.4 Alvállalkozók *(Kiegészítendő)*

4.6 Együttműködés *(Eltérően alkalmazandó)*

* 1. Kitűzés *(Eltérően alkalmazandó)*
	2. Munkabiztonsági eljárások *(Kiegészítendő)*

4.9. Minőségbiztosítás *(Eltérően alkalmazandó)*

4.10. Helyszíni adatok *(Eltérően alkalmazandó)*

4.12. Előre nem látható fizikai körülmények *(Eltérően alkalmazandó)*

4.19. Villamos energia-, víz- és gázellátás *(Részek törlendőek)*

4.20. Megrendelő eszközei és a térítésmentesen rendelkezésre bocsátott anyag *(Részek törlendőek)*

* 1. Vállalkozó műveletei a Helyszínen *(Kiegészítendő)*

5 TERVEZÉS

5.1. Általános tervezési kötelezettségek *(Eltérően alkalmazandó)*

5.4. Műszaki szabványok és előírások *(Eltérően alkalmazandó)*

7 BERENDEZÉSEK, ANYAGOK ÉS KIVITELEZÉS

7.2. Minták *(Kiegészítendő)*

7.3 Felügyelet *(Eltérően alkalmazandó)*

7.4. Tesztek, vizsgálatok *(Eltérően alkalmazandó)*

8. KEZDÉS, KÉSEDELEM ÉS FELFÜGGESZTÉS

8.1. A munkák megkezdése *(Eltérően alkalmazandó)*

8.2. Megvalósítás időtartama *(Kiegészítendő)*

8.3 Ütemterv *(Eltérően alkalmazandó)*

8.4. A Megvalósítás Időtartamának meghosszabbítása *(Eltérően alkalmazandó)*

8.5. Hatóságok által okozott késedelmek *(Kiegészítendő)*

8.7 Kötbér *(nem alkalmazható)*

8.9 Felfüggesztés következményei *(Eltérően alkalmazandó)*

9. ÁTVÉTELT MEGELŐZŐ TESZTEK, VIZSGÁLATOK

9.1. Vállalkozó kötelességei

10. MEGRENDELŐ ÁLTALI ÁTVÉTEL *(Eltérően alkalmazandó)*

11. JÓTÁLLÁSI KÖTELEZETTSÉG elnevezés törlendő és helyettesítendő: HIBA KIJAVÍTÁSI KÖTELEZETTSÉG, TELJESÍTÉSIGAZOLÁS, SZAVATOSSÁGI ÉS JÓTÁLLÁSI KÖTELEZETTSÉGEK alkalmazandó

11.1. El nem végzett munkák befejezése és hiányok pótlása *(Nem alkalmazható)*

11.2. Hiányok pótlásának költsége *(Nem alkalmazható)*

11.3. A Jótállási időszak meghosszabbítása *(Nem alkalmazható)*

11.4. Hiányok pótlásának elmulasztása *(Nem alkalmazható)*

11.5. A Létesítmény hibás részeinek elszállítása *(Nem alkalmazható)*

11.6. További tesztek / vizsgálatok *(Nem alkalmazható)*

11.7. Hozzáférés joga *(Nem alkalmazható)*

11.8. Vállalkozó feladata a hibák feltárásában *(Nem alkalmazható)*

11.9. Teljesítési igazolás *(Kiegészítendő és részek törlendőek)*

11.11 A Helyszín rendbetétele *(Eltérően alkalmazandó)*

11.12 Kötelező Alkalmassági Időszak (*új Alcikkely*)

11.13. Szavatosság (*új Alcikkely*)

11.14. Jótállás (*új Alcikkely*)

12. ÁTVÉTELT KÖVETŐ TESZTEK / VIZSGÁLATOK *(Nem alkalmazható)*

13 VÁLTOZTATÁSOK ÉS KIIGAZÍTÁSOK

13.5. Feltételes összegek (tartalékkeret) *(Eltérően alkalmazandó)*

13.6. Napi munkák *(Nem alkalmazandó)*

13.7 Jogszabályi módosulások miatti kiigazítások *(Eltérően alkalmazandó)*

13.8. A költségek változásai miatti kiigazítások *(Nem alkalmazható)*

14 SZERZŐDÉSES ÁR ÉS KIFIZETÉS

14.1 A Szerződéses Ár (*Eltérően alkalmazandó*)

14.2. Előleg (*Eltérően alkalmazandó*)

14.5. Berendezések és Anyagok a Létesítményhez *(Nem alkalmazandó)*

14.6. Közbenső fizetési Igazolások kibocsátása *(Eltérően alkalmazandó)*

14.7. Kifizetés *(Eltérően alkalmazandó)*

14.8 Késedelmes kifizetés *(Eltérően alkalmazandó)*

14.9 Visszatartott összeg kifizetése (*Nem alkalmazható*)

14.10 Elszámolás befejezéskor *(Eltérően alkalmazandó)*

14.11 Végső Fizetési Igazolás igénylése (*Nem alkalmazható*)

14.13 Végső Fizetési Igazolás kibocsátása *(Nem alkalmazható)*

14.14 A Megrendelő felelősségének megszűnése - *(Nem alkalmazandó)*

15. MEGRENDELŐ ÁLTALI FELMONDÁS *(Eltérően alkalmazandó)*

15.2. Megrendelő általi felmondás *(Eltérően alkalmazandó)*

16. VÁLLALKOZÓ ÁLTALI FELFÜGGESZTÉS ÉS FELMONDÁS *(Eltérően alkalmazandó)*

16.1. Vállalkozó joga a munka felfüggesztésére *(Nem alkalmazható)*

16.2 Vállalkozó általi felmondás *(Részek törlendőek)*

16.3 Munka beszüntetése és a Vállalkozó Eszközeinek eltávolítása *(Kiegészítendő)*

16.4. Kifizetés felmondáskor *(Eltérően alkalmazandó)*

17. KOCKÁZAT ÉS FELELŐSSÉG

17.2. A Vállalkozó gondoskodása a Létesítménnyel kapcsolatosan *(Eltérően alkalmazandó)*

17.4. A Megrendelő kockázataival járó következmények *(kiegészítendő)*

17.5. Szerzői jogok és ipari szabadalmi jogok *(Nem alkalmazható)*

17.6 A felelősség korlátozása *(Nem alkalmazható)*

18. BIZTOSÍTÁS

18.2 A Létesítmény és a Vállalkozó Eszközeinek biztosítása *(Nem alkalmazható)*

18.3 Személyi sérülésre és vagyoni kárra kötött biztosítás *(Nem alkalmazható)*

18.4. A Vállalkozó személyzetének biztosítása*(Nem alkalmazandó)*

19. VIS MAIOR

19.4. A Vis maior következményei*(Eltérően alkalmazandó)*

19.7. A teljesítés alóli jogszerű felmentés *(Nem alkalmazandó)*

20 KÖVETELÉSEK, VITÁK ÉS VÁLASZTOTT BÍRÓSÁGI ELJÁRÁS

20.1. A Vállalkozó követelései*(Eltérően alkalmazandó)*

20.2 A Döntőbizottság kijelölése *(nem alkalmazandó)*

20.4 A Döntőbizottság felkérése döntéshozatalra *(nem alkalmazandó)*

20.5 Békés megállapodás *(nem alkalmazandó)*

20.6. Választott bírósági eljárás *(nem alkalmazandó)*

21. ELLENŐRZÉSEK ÉS AUDITOK A MAGYAR ÉS A KÖZÖSSÉGI HATÓSÁGOK ÁLTAL (*új Cikkely*)

**Függelékek**

BIZTOSÍTÉKOK FORMANYOMTATVÁNYAI *(törölve)*

AJÁNLATI NYILATKOZAT, SZERZŐDÉSES MEGÁLLAPODÁS ÉS DÖNTNÖKI MEGÁLLAPODÁS FORMANYOMTATVÁNYOK *(Eltérően alkalmazandó)*

***KÜLÖNÖS FELTÉTELEK***

A jelen Különös Feltételek módosításokat és kiegészítéseket határoznak meg az Általános Feltételekhez viszonyítva. Az itt megfogalmazott kikötések, módosítások, kiegészítések megváltoztatják az Általános Feltételekben foglaltakat és különbözőség vagy ellentmondás esetén az ebben a Különös Feltételekben foglalt kikötések az irányadók.

MÓDOSÍTOTT ÉS ÚJ ALCIKKELYEK

1. **Általános rendelkezések**

**1.1. Meghatározások**

**1.1.1. A Szerződés**

*Az alábbi bekezdés eltérően alkalmazandó:*

* + - 1. **„Szerződés”:** A „Szerződés” magában foglalja a Szerződéses Megállapodást, az Ajánlati Nyilatkozatot, FIDIC Általános és jelen Különös Feltételeket, a Megrendelő Követelményeit, a Jegyzékeket, és valamennyi dokumentumot, amelyet a Szerződéses Megállapodás felsorol

1.1.1.3. "**Elfogadó levél**" nem kerül kiadásra jelen szerződés keretében. Az „Elfogadó levél” kifejezés alatt a Szerződéses Megállapodást kell érteni és az Elfogadó Levél kibocsátásának vagy kézhezvételének időpontját a Szerződéses Megállapodás hatálybalépésének dátuma jelenti.

1.1.1.5. „**Megrendelő követelményei**” Alcikkelyben foglaltak helyett a következők irányadók: A Megrendelő követelményeinek minősülnek a Megrendelő által III. kötet megjelöléssel kiadott Megrendelő Követelményei című dokumentumban meghatározott követelmények.

* + - 1. ***„*Ajánlat”**jelenti a közbeszerzési eljárásban a Vállalkozó, mint ajánlattevő által benyújtott ajánlatot.

1.1.1.10. „**Garanciák jegyzéke**” és a „**Fizetési ütemterv**” nem kerül kiadásra jelen szerződés keretében.

*Az alábbi bekezdések hozzáadandók:*

1.1.1.11 "**Építési tervek**" vagy "**Kiviteli tervek**” jelentik a Vállalkozó által készítendő terveket, amely Létesítmény teljes kivitelezéséhez és a hibák kijavításához szükséges. E körben:

„Kivitelezési dokumentáció” jelenti a 191/2009 (IX.15.) Korm. rendeletben előírt követelményeknek megfelelő, és a Vállalkozó által készített terveket, melyek a Szerződés tárgyát képező létesítmények megvalósításához, a hibák kijavításához szükségesek, beleértve a részletes talajmechanikai szakvéleményt és próbaüzemeltetési tervet, valamint a megvalósítás generálorganizációs tervét.

„Megvalósítási dokumentáció”, a kivitelezési dokumentációinak, a tényleges megvalósulásnak megfelelő módosítását tartalmazó dokumentáció.

 „Engedélyezési tervek” mindazon tervek, amelyek a létesítmények megépítéséhez az illetékes hatóság létesítési és / vagy építési engedélyének kiadásához szükségesek.

1.1.1.12. "**Részlettervek**" jelentik mindazon a Vállalkozó által, a saját kiviteli tervei alapján készített egyéb terveket, melyek szükségesek a Létesítmény teljes kivitelezéséhez és a hibák kijavításához.

1.1.1.13 "**Kiegészítő tervek**” jelentik mindazon a Vállalkozó által a Mérnök utasításai szerint elkészítendő tervet, amely szükséges a Létesítmény teljes kivitelezéséhez és a hibák kijavításához.

1.1.1.14. „**Költségvetési kiírás~~,~~ Ajánlati ár bontása**” Ajánlati Ár Bontása jelenti azt a dokumentumot, amelyet az Ajánlati Dokumentáció részeként kiadott formában és tartalommal az Ajánlat részeként benyújtottak, és ahogyan azt a Megrendelő a Szerződés megkötésekor elfogadott. Az Ajánlati Ár Részletezése, a Szerződéses Ár felbontása, amely tartalmazza a Szerződés keretében megvalósítandó létesítmények árát, valamint az egyes létesítmények főbb munkamennyiségeinek egységárát. A dokumentum alapul szolgál a részteljesítés igazolását alátámasztó számításhoz.

**1.1.2. Felek és személyek**

*Eltérően alkalmazandó:*

1.1.2.2. „**Megrendelő**” jelenti azt az Ajánlati Nyilatkozat Függelékében ekként megjelölt személyt vagy szervezetet, aki a Ptk. szerint a vállalkozási szerződés Megrendelője, valamint a 191/2009. Korm. rendelet szerinti építtető. A közbeszerzési eljárásban Ajánlatkérőként megjelölt szerv.

1.1.2.3. „**Vállalkozó**” jelenti azt az Ajánlati Nyilatkozat Függelékében ekként megjelölt személyt vagy szervezetet, aki a Ptk. szerint a vállalkozási szerződés Vállalkozója, valamint a 191/2009. Korm. rendelet szerinti vállalkozó kivitelező. F*ővállalkozó kivitelező:* az építtetővel építési szerződést kötő építőipari kivitelezési tevékenységet végző vállalkozó kivitelező. A közbeszerzési eljárásban nyertes ajánlattevőként megjelölt szervezet, vagy személy.

1.1.2.7 „**Vállalkozó Személyzete”** (a pont végére beírandó): Munkaterületre történő belépés szempontjából a Vállalkozó személyzetének minősülnek a kivitelezési tervek elkészítői, valamint a szakfelügyeletet ellátó intézmények munkatársai is.

1.1.2.8. „**Alvállalkozó**” az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

*a)* azon gazdasági szereplőt, amely tevékenységét kizárólagos jog alapján végzi,

*b)* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

*c)* építési beruházás esetén az építőanyag-eladót;

1.1.2.9. *„***Döntőbizottság**” A pont teljes egészében törlendő

**1.1.3. Dátumok, vizsgálatok, időszakok és Befejezés**

*Az alábbi bekezdések törlendők:*

1.1.3.1 A „**Kiindulási Időpont**”

1.1.3.6***.* „Átvételt utáni tesztek / vizsgálatok*”***– *törölve, nem alkalmazható*

*Az alábbi bekezdések, kiegészítendők, illetve eltérően alkalmazandók:*

1.1.3.3. „**Megvalósítás időtartama**”:*a bekezdés**az alábbiakkal kiegészítendő:*

A Polgári Törvénykönyvről szóló 2013.. évi V. törvény (továbbiakban: Ptk.) **6:247.§, 6:252**. §, rendelkezései szerinti előírások értendőek. A „Megvalósulás időtartalma” fogalom alatt a Ptk. és a Kbt. a „teljesítés ideje” megfogalmazását kell jelen Szerződésben érteni és alkalmazni, melybe beletartozik az üzempróba ideje is. Teljesítési időtartam (megvalósulás időtartama): a szerződés hatályba lépésétől a műszaki átadás-átvételi eljárás megkezdéséig tart, melynek sikeres lezárásaként - a szerződésszerű teljesítésre tekintettel - a Megrendelő átveszi a Létesítményt. A megvalósítás időtartama magába foglalja a terület előkészítés, lőszermentesítés, a Kivitelezési tervezés, valamint a Próbaüzem időtartamát is

1.1.3.4. „**Átvételt megelőző tesztek / vizsgálatok”:***a bekezdés**törlendő és az alábbiakkal helyettesítendő:* **Üzempróbák és próbaüzem, komplex kipróbálás**

**Üzempróbák: A Ptk. 6:247. § (1) bekezdés szerinti o**lyan próbák és vizsgálatok értendőek, amelyek szakmailag szokásosak és indokoltak mindahhoz, hogy a megfelelő minőség megállapítható legyen. Ezen megfogalmazás alatt a szakmailag szokásos és indokolt üzempróba kifejezést kell jelen Szerződésben érteni. A megrendelői követelményekben üzempróbaként szereplő fogalom tartozik ide. Az Üzempróbák elvégzése előfeltétele a Próbaüzem megkezdésének.

A „**Próbaüzem**” annak az igazolására szolgál, hogy a Létesítmények vagy Szakasz, a Szerződésben foglaltaknak megfelelően rendeltetésszerű használatra alkalmas módon tartósan, megbízhatóan üzemeltethető. A Próbaüzemet a sikeres Közbenső Üzempróbákat követően kell elvégezni a próbaüzemi tervben meghatározottak szerint.

**Komplex kipróbálás** akkor történhet, ha a Próbaüzem végrehajtását a természeti viszonyok nem teszik lehetővé. Ilyen esetben a Közbenső Üzempróbák eredményeit integrált módon kell értékelni és nyilatkozni arról, hogy a Létesítmény rendeltetésszerű használatra alkalmas.

1.1.3.7. **„Jótállási időszak”***a cím**törlendő és az alábbiakkal helyettesítendő:* ***Hiba kijavítási kötelezettség***

A11. Cikkely Jótállási kötelezettségek alatt ezen Hiba kijavítási kötelezettség értendő

*A következő új bekezdések hozzáadandók:*

1.1.3.10. **"Kötelező Alkalmassági időszak"** jelenti e Szerződéses Feltételekben a Ptk. és a szerződés tárgyára vonatkozó jogszabályok szerinti szavatossági időszakot.

1.1.3.11. **"Jótállási időszak**” A Szerződéses Megállapodásban foglaltak szerinti jótállási időszak.

**1.1.4. Pénz és kifizetések**

1.1.4.1. „**Szerződés Elfogadott Végösszege**” *- a bekezdés**törlendő és az alábbiakkal*

**Szerződés Elfogadott Végösszege: „Szerződés Elfogadott Végösszege alatt a Szerződéses Megállapodás 3.1. alatti Szerződés Elfogadott Végösszege értendő”**

1.1.4.10. „**Feltételes összeg**” *- a bekezdés**törlendő és az alábbiakkal helyettesítendő*

Feltételes összeg alatt megrendelő a Tartalékkeretet érti, annak minden következményével.

1.1.4.11. „**Visszatartott összeg**” *- törölve, nem alkalmazható*

*Az alábbi bekezdések, kiegészítendők, illetve eltérően alkalmazandók:*

1.1.4.3. „

**Költség**” *a bekezdés**törlendő és az alábbiakkal helyettesítendő:*

minden, ésszerűen a Vállalkozó által viselt (vagy viselendő) a Helyszínen, vagy azon kívül keletkező kiadást jelenti, amely magába foglalja az általános és ahhoz kapcsolódó terheket. A Vállalkozónak költségén felül, haszon kifizetése nem jár. Ahol jelen szerződés így rendelkezik, a haszon kifizetésére a költség mellett vagy annak kiegészítéseként nem kerül sor az erre irányuló rendelkezés nem alkalmazandó.

**1.1.6. Egyéb Meghatározások**

1.1.6.8. „**Előre Nem Látható**” az Alcikkely végére be kell írni a következőket: Előre nem látható körülménynek különösen a 4.12. számú Alcikkelyben felsorolt körülmények minősülnek„

 „előre nem látható” alatt értendők minden olyan esemény, melynek bekövetkezése megfelel a közbeszerzésekről szóló 2015. évi CXLIII. törvény, 141. § (4) bekezdésének c) pontjának ca) alpontjában leírtaknak.

1.1.6.9. „**Változtatás**” *a bekezdés az alábbiakkal kiegészítendő:*

és amellyel összefüggésben minden esetben vizsgálatot igényela Kbt. szerinti szerződésmódosítás, vagy új közbeszerzési eljárás lefolytatását megalapozó feltételek fennállása, melyek esetén a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók határoznak meg (különös tekintettel a Szerződéses Megállapodás 7.7~~6~~.9. pont szerinti Útmutatóra).

*Az alábbi új bekezdések hozzáadandók:*

1.1.6.10. „**Szerződésbontás**” a Szerződés Felek által a Ptk. szerint történő megszüntetését, felbontását, valamint a Szerződésnek a Felek bármelyike által történő felmondását, illetve a Felek bármelyike által a Szerződéstől történő elállást jelenti.

1.1.6.11. A „**Közbeszerzési Törvény**” illetve Kbt. alatt a közbeszerzésekről szóló törvény értendő.

1.1.6.12. „**Ptk**.” kifejezés alatt a Polgári Törvénykönyvről szóló törvény értendő.

1.1.6.13. „**Készre jelentés**” Vállalkozó köteles a Mérnököt írásban értesíteni (e-főnaplóban jelzett kezdeményezés) a Létesítmény teljes körű (átvételt megelőző tesztek, vizsgálatok sikerességét is beleértve) megvalósításáról, annak időpontját megelőző legalább 5 nappal korábban, melyben megjelöli a Létesítmény teljes körű megvalósításának időpontját, és kéri, hogy a Mérnök ezen időpontot követően kezdje meg a műszaki átadás-átvételt.

1.1.6.14. „**Munkakezdési engedély kiadása**” Miután a Mérnök az 5.2 Alcikkely szerint a Vállalkozó Dokumentumait jóváhagyta, kiadja az engedélyt Vállalkozónak a kivitelezés megkezdésére.

**1.5. Dokumentumok fontossági sorrendje -** *törlendő és helyettesítendő*

A Szerződést alkotó dokumentumokat egymást kölcsönösen értelmezőnek kell tekinteni. Értelmezés szempontjából a dokumentumok fontossági sorrendje a Szerződéses Megállapodás 7.7~~6~~. pontja szerint értendő.

**1.6. Szerződéses Megállapodás -** *helyettesítendő:*

A Feleknek a Szerződéses Megállapodást (Szerződést) a közbeszerzésekről szóló 2015. évi CXLIII. törvény (Kbt.) 131. § (1) bekezdésével összhangban kell megkötniük.

**1.7. Engedményezés** *– eltérően alkalmazandó*

Az első mondat törlendő. A második mondat első szava (ugyanakkor) törlendő. A második mondat a) pontja kiegészítendő „a Kbt. előírásainak megfelelő módon (Kbt.139§-140.§)”

**1.9. Hibák a Megrendelő Követelményeiben** *– eltérően alkalmazandó*

A 2. bekezdés (*Egy ilyen tartalmú …*) törlendő.

A felmerült esetekben a Ptk. **6:156. §** szerinti jogosulti késedelem rendelkezései az irányadóak, valamint az ehhez kapcsolódó a Kbt. szerinti szerződésmódosítást megalapozó feltételek fennállása esetén a szerződésmódosításhoz szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg. Vállalkozó a Megrendelő által kiadott Ajánlati Felhívást és Ajánlati Dokumentációt és Mellékleteit a Közbeszerzési Eljárás alatt köteles volt átvizsgálni és a Kbt. előírásainak megfelelően ezekkel kapcsolatban kérdéseket intézhetett a Megrendelőhöz, melyeket a Megrendelő meghatározott időn belül megválaszolt. Vállalkozó jelen alcikkely szerinti követelést csak és kizárólag az előkészítéshez szükséges munkaterület átadást követően a helyszín felülvizsgálata alapján felmerülő körülményekre alapozhat, melyek a közbeszerzési eljárás során átadott dokumentumokból nem voltak feltételezhetőek. Vállalkozónak ezt a nyilatkozatot a ~~szerződés hatálybalépését követő~~ munkaterület átadás napjától 28 napon belül kell leadni, vagy jeleznie kell a tapasztalt hibákat az Ajánlati Nyilatkozat Függelékében foglaltak szerint. Ha Vállalkozó 28 napon túl fedez fel hibát, akkor azt kell igazolnia, hogy még a 28 napos időtartamban sem fedezhette azt fel. A felmérés alapján bekövetkező rekonstrukciós terv változás ~~- amennyiben a Szerződéses Árra gyakorolt hatása meghaladja a Szerződéses Ár 5%-át -~~ Változtatási javaslatként kezelhető a Változtatási javaslatra (FIDIC 13.2, 13.3) vonatkozó szabályok szerint. ~~Amennyiben a rekonstrukciós terv változás Szerződéses Árra gyakorolt hatása nem haladja meg a Szerződéses Ár 5 %-át, úgy a felmérést követően szükséges rekonstrukciós terv változás következményei a Vállalkozó kockázati körébe tartoznak, azok költségét a Vállalkozó köteles viselni.~~

**1.10. A Vállalkozó Dokumentumainak Megrendelő általi használata**

*Az Alcikkely első bekezdése törlendő*

*Az Alcikkely második bekezdése eltérően alkalmazandó:*

A bekezdés első három sora (addig, hogy „*díjmentes jogosultsággal*”) helyettesítendő az alábbiakkal: „A Vállalkozó (a Szerződés aláírásával) visszavonhatatlan, átruházható, kizárólagos, szerzői jogdíj kötelezettségtől mentes engedélyt ad a Megrendelőnek

*Az Alcikkely harmadik bekezdése törlendő*

**1.12. Bizalmas részletek** – *az alcikkely kiegészítendő az alábbi utolsó bekezdéssel*:

Egyébként a Szerződés nyilvános, közérdekű adatnak minősül, ide nem értve az Ajánlatban a Vállalkozók által kifejezetten és elkülönített módon, mellékletben közölt adatokat. Mindez azonban nem vonatkozik a Kbt. 73. § (2) bekezdése szerinti adatokra, továbbá nem jelent Vállalkozók részére semmilyen felhatalmazást, hogy a Szerződés szerinti adatokat, információt, megoldásokat stb. a Mérnök előzetes írásbeli hozzájárulása nélkül a Szerződéstől eltérő célra használják fel, vagy azokat bármely műszaki, kereskedelmi vagy egyéb kiadványban publikálják. Amennyiben a Mérnök előzetes hozzájárulásának szükségessége Vállalkozók számára kérdéses, úgy ebben az esetben Mérnök előzetes döntését kell kérni, mely a Felekre nézve kötelező.

**1.13 Jogszabályok betartása** *- eltérően alkalmazandó*

*Az Alcikkely első mondata törlendő és az alábbival helyettesítendő:*

A Vállalkozó köteles a Szerződés teljesítése során a vonatkozó hatályos jogszabályokat betartani.

*Az 1.13. a) pontja törlendő és helyettesítendő a következőkkel:*

A Megrendelő a létesítmény vízjogi létesítési engedélyét, valamint környezetvédelmi engedélyét beszerezte és azt a Vállalkozó rendelkezésére bocsájtotta az Ajánlati Dokumentáció részeként. Minden más engedélyt, ami a szerződés szerinti tevékenység végzéséhez szükséges - beleértve bizonylatokat, jogosítványt és jóváhagyást - a Vállalkozónak kell beszerezni, továbbá Vállalkozó feladata és felelőssége az átadott engedélyek meghosszabbítása, illetőleg módosítása.

 **2 A Megrendelő**

**2.1. Helyszínre való bejutás joga** *– eltérően alkalmazandó*

Az Alcikkely harmadik bekezdésének (b) pontja törlésre kerül.

Az Alcikkelyben a Helyszín birtokba adásán a Munkaterület átadását kell érteni az alábbiak szerint:

*Az Alcikkely vége kiegészítendő a következővel:*

A felmerült esetekben a Ptk. 6:156.§ szerinti jogosulti késedelem rendelkezései az irányadóak, valamint az ehhez kapcsolódó a Kbt. szerinti szerződésmódosítást, vagy új közbeszerzési eljárást megalapozó feltételek fennállása esetén a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

* 1. **Megrendelő követelései**

Az alcikkelyben a Jótállási Időszak kitétel minden esetben a 11. alcikkely szerinti hiba kijavítási időszak szerinti hiba bejelentési időszakot jelenti.

*Az Alcikkely utolsó bekezdése kiegészítendő a következővel*:

A levonás az elismert, egynemű és lejárt követelés beszámítása alapján történik, figyelemmel a Kbt. 135. § (6) bekezdésére. Jelen bekezdés harmadik sorában szereplő bármely olyan összegből kitétel alapján Megrendelő jogosult ezen igényeit a teljesítési biztosítékból lehívni.

1. **A Mérnök**

**3.1 Mérnöki kötelességek és hatáskör**

*Az Alcikkely kiegészítendő a következőkkel:*

A Mérnök, vagy maga, vagy személyzetének valamely tagja a műszaki ellenőri tevékenységre vonatkozó jogszabályi előírásoknak megfelelő feladatkört látja el.

A Mérnök a 3.3 Alcikkely, a Változtatási utasítás kiadására vonatkozó 13.1, 13.2 és 13.3 Alcikkelyek, a Vállalkozói követelésékkel kapcsolatos 20.1 Alcikkely, valamint az új alvállalkozó bevonását szabályozó 4.4 Alcikkely (b) pontja szerinti utasítási és jóváhagyási jogköreit a Megrendelő és a közreműködő szervezeti feladatokat ellátó Irányító Hatóság előzetes hozzájárulásával gyakorolhatja a Szerződéses Megállapodás 7.7~~6~~.9. pont szerinti Útmutató rendelkezéseire is tekintettel.

A Mérnöknek előzetes írásbeli hozzájárulással kell rendelkeznie Megrendelő részéről, az alábbi döntések, intézkedések meghozatala, valamint Vállalkozó részére történő tudomásra hozatala előtt:

1. bármilyen olyan, a 3.5. Cikkely (3.5 Döntések) szerinti Döntés, amely az 1.1.6.9 Alcikkely értelmében Módosításnak minősülhet, különösen, amely módosítja a 14.1 Alcikkely (Szerződéses Ár) szerinti Szerződéses Árat, vagy a 8.4 Alcikkely (Megvalósítás időtartamának Meghosszabbítása) szerint a teljesítési határidőt;
2. az 1.1.2.8 Alcikkely szerint Alvállalkozónak minősülő szervezetek személyében történő bármely módosulás, illetve olyan munka engedélyezése egy Alvállalkozónak, melyet egy, a Szerződésben megnevezett másik Alvállalkozónak kellett volna elvégeznie;
3. a Vállalkozó 5.2 Alcikkely (A Vállalkozó Dokumentumai) szerinti dokumentumainak jóváhagyása;
4. a 13. Cikkely (Változtatások és kiigazítások) szerinti eljárás
5. amennyiben a Vállalkozó a 3.3. Alcikkely szerint a Megrendelő, vagy a nevében eljáró személy, különösen a Mérnök által adott utasítást célszerűtlennek vagy szakszerűtlennek ítéli (azaz amennyiben a Vállalkozó a 3.3 Alcikkely alapján adott utasítást célszerűtlennek, vagy ésszerűtlennek ítéli, abban az esetben a Mérnöknek előzetes írásbeli hozzájárulással kell rendelkeznie Megrendelő részéről, hogy az utasítást visszavonja, vagy megváltoztassa, vagy intézkedést hozzon azzal kapcsolatban).;
6. a Teljesítési Igazolás Vállalkozók részére történő kiadása
7. bármely pótmunkának minősülő tevékenység elrendelése vagy jóváhagyása.
8. 20.1 Alcikkelyben rögzítettek elbírálása

Függetlenül az előzetes hozzájárulás kérését előíró, fent meghatározott kötelezettségtől, amennyiben – a Mérnök véleménye szerint – az életet, a vagyonbiztonságot, vagy az elkészült munkák, illetve a környezetben lévő vagyontárgyak épségét veszélyeztető vészhelyzet merül fel, akkor a Mérnök utasíthatja a Vállalkozót minden olyan munka elvégzésére és minden olyan intézkedés megtételére, amely a Mérnök véleménye szerint szükséges lehet a kockázat, illetőleg a károk megszüntetéséhez vagy csökkentéséhez, anélkül, hogy ez felmentené a Vállalkozót a Szerződés szerinti bármilyen kötelességük és felelősségük alól. A Vállalkozónak, a Megrendelő jóváhagyásának hiánya ellenére, haladéktalanul végre kell hajtania a Mérnök ilyen utasítását, ugyanakkor Mérnök minden ilyen esetben köteles az utólagos jóváhagyás beszerzése érdekében a Megrendelőt haladéktalanul tájékoztatni.

**3.3. Mérnök utasításai**

*A 3.3. Alcikkely első bekezdésének második mondata törlendő és helyettesítendő a következőkkel:*

A Vállalkozó csak a Megrendelőtől, illetve a Megrendelő képviseletében eljáró, írásban felhatalmazott személytől, különösen a Mérnöktől, vagy egy olyan helyettestől fogadhatnak el utasításokat, aki a különös Feltételek, különösen a jelen Cikkely szerint megfelelő hatáskörrel rendelkezik.

*A 3.3. Alcikkely második bekezdése törlendő és helyettesítendő a következőkkel:*

Vállalkozó a jelen Alcikkely szerint feljogosított személyek által írásban adott utasításokat kötelesek végrehajtani, kivéve, ha azok végrehajtása a Helyi Törvények megsértésére, az élet- és vagyonbiztonság, illetve a Létesítmények biztonsága veszélyeztetésére vezetne. Egyébként Vállalkozó köteles figyelmeztetni az utasítást adó személyt, ha az utasítás szakszerűtlen, és felelnek minden olyan kárért, amely a figyelmeztetés elmulasztásából ered. Amennyiben Megrendelő, vagy a nevében eljáró személy, különösen a Mérnök a Vállalkozó figyelmeztetése ellenére az utasítást fenntartja, úgy Vállalkozó köteles az Utasítást Megrendelő kockázatára végrehajtani, illetve a 16. Cikkely (A Vállalkozó által történő felfüggesztés és szerződésbontás) alapján eljárni.

Felek megállapodnak, hogy a Megrendelő, illetve a nevében eljáró személyek, különösen a Mérnök által adott utasítások az Általános Feltételekben, valamint a Különös Feltételekben foglaltak szerint kiterjedhetnek a munka megszervezésére.

**3.4. Új Mérnök kinevezése** *– eltérően alkalmazandó*

*Az. Alcikkely törlendő és helyettesítendő a következőkkel:*

Megrendelő haladéktalanul köteles tájékoztatni Vállalkozót a Mérnök leváltására irányuló szándékáról. A Megrendelőnek az általa kiválasztott új Mérnök adatait az új Mérnökkel történő szerződéskötést követően haladéktalanul, de legkésőbb 5 (öt) napon belül kell Vállalkozók tudomására hoznia.

**3.5**. **Határozatok** *– Az Alcikkely az alábbiakkal kiegészítendő*

*A 3.5. Alcikkely második bekezdése törlendő és helyettesítendő a következőkkel:*

A Mérnöknek minden egyetértéséről, vagy döntéséről részletes értesítést kell küldenie mindkét Félnek.

*A 3.5. Alcikkely második bekezdése végére új bekezdésekben be kell illeszteni az alábbiakat:*

A Megrendelő, a Mérnök, vagy a Vállalkozó Képviselője felszólíthatja a másikat, hogy vegyen részt egy irányítói értekezleten a következő időszakban elvégzendő tevékenységek áttekintése céljából. A Mérnök köteles emlékeztetőt készíteni az irányítói értekezleten elhangzottakról, és azt a résztvevők, valamint a Megrendelő részére egy-egy másolatban megküldeni. Az emlékeztetőben meghatározott feladatok elvégzésének felelősei meg kell, hogy egyezzenek a Szerződés által meghatározott, vonatkozó felelősökkel.

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

**4.2. Teljesítési biztosíték***– eltérően alkalmazandó*

**A teljesítési biztosítékra vonatkozó rendelkezések:**

*A 4.2. Alcikkely második bekezdése törlendő*

*A 4.2. Alcikkely harmadik bekezdésének első mondata törlendő*

*A 4.2. Alcikkely negyedik bekezdése törlendő*

**4.3. Vállalkozó Képviselője** *– eltérően alkalmazandó*

*A 7. bekezdés törlendő*

*A 3. és 4. bekezdésekben a Mérnök helyett Megrendelő szó értendő.*

**4.4. Alvállalkozók** *– eltérően alkalmazandó és kiegészítendő*

*A 2. bekezdés b) pontja tekintetében a Mérnök szó helyett Megrendelő értendő.*

*Az Alcikkely kiegészítendő a következőkkel****:***

d) az alvállalkozói szerződésnek tartalmaznia kell egy olyan kitételt, amely felhatalmazza a Megrendelőt arra, hogy felszólítsa az érintetteket az adott alvállalkozói szerződés nevére történő átruházására felmondás esetén, a 15.2 Alcikkely (*Megrendelő általi felmondás*) alapján.

**4.6. Együttműködés** *– eltérően alkalmazandó*

*Az első bekezdésben a Mérnök szó mögé beszúrandó:* „és/vagy Megrendelő”

*A 4.6. Alcikkely második bekezdése törlendő és helyettesítendő a következőkkel:*

Ezen vállalkozó részére nyújtott szolgáltatások magukba foglalhatják különösen a Vállalkozó Eszközei, a Létesítmények, vagy megközelítési lehetőségek használatát, amelyek a Vállalkozó felelősségi körébe tartoznak. Ezen túlmenően a Teljesítés Igazolás 11.9 Alcikkely szerinti kiállításáig Vállalkozó köteles a Mérnök Helyszínen történő munkavégzéséhez a megfelelő infrastrukturális és egyéb anyagi feltételeket saját költségükön biztosítani, különös tekintettel a Mérnök független munkájának alapjául szolgáló, nagyobb létszámú tárgyalást is lehetővé tevő irodai helyiségre, és informatikai, közüzemi felszereltségére.

*A 4.6. Alcikkely utolsó bekezdése törlendő*

**4.7. Kitűzés** *– eltérően alkalmazandó*

*Első bekezdés alábbi kitétele törlendő:* „vagy ahogyan azt Mérnök közölte”

Kiegészítendő: A felmerült esetekben a Ptk. 6:156.§ szerinti jogosulti késedelem rendelkezései az irányadóak, valamint az ehhez kapcsolódó a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

*Az Alcikkely kiegészítendő a következő bekezdéssel:*

A kitűzési feladatokat az irányadó szakmai rendelkezések előírásaival teljesen megegyezően kell elvégezni.

**4.8. Munkabiztonsági eljárások -** *kiegészítendő*

*Az Alcikkely kiegészítendő a következő bekezdésekkel:*

A fontosabb építési tevékenységek, így meglévő utak átvágása, vagy lezárása, vízvezetékek, vagy egyéb közművek keresztezése, helyreállítása, csak a Mérnök egyetértésével hajthatók végre. A Vállalkozónak írásban kell értesítenie a Mérnököt legalább öt (5) nappal az ilyen munka megkezdése előtt.

* 1. **Minőségbiztosítás -** *eltérően alkalmazandó*

*Az Alcikkely második bekezdése törlendő*

* 1. **Helyszíni adatok -** *eltérően alkalmazandó*

*A 4.10 Alcikkely első bekezdése törlendő és helyettesítendő a következőkkel:*

A Megrendelő a Kbt. előírásainak megfelelően az Ajánlattételi Felhívásban, az Ajánlattételi Dokumentációban és mellékleteiben a Vállalkozó rendelkezésére bocsájtott minden birtokában lévő adatot, átadta az általa beszerzett építési, vízjogi létesítési és környezetvédelmi engedélyeket, és az ajánlati eljárás során megadta a Vállalkozó számára a kért kiegészítő tájékoztatást. A Vállalkozó a közbeszerzési eljárás időszakában kellő idővel rendelkezett a rendelkezésére bocsájtott dokumentumok alapos áttanulmányozására, a Megrendelő Követelményeinek, az Általános és a Különös Szerződéses Feltételek megismerésére. A Vállalkozó megismerhette a Helyszínt, annak felszíni és felszín alatti vízviszonyait, éghajlati, hidrometeorológiai, hidrológiai adottságait, a talajvízviszonyok alakulását. Amennyiben a Megrendelő kijelölte a földművek építéséhez szükséges anyagnyerő helyeket, a Vállalkozónak lehetősége volt az ezekre vonatkozó ismeretek megszerzésére. Ha a Megrendelő Követelményei szerint a földművek építéséhez szükséges földanyag beszerzése a Vállalkozó feladata, úgy módjában állt annak biztosításához szükséges feltételek megteremtése.

*A 4.10 Alcikkely második bekezdése után be kell illeszteni a következőket:*

Egy tapasztalt Vállalkozóról feltételezhető, hogy a 4.10 Alcikkely első és második bekezdésében foglalt információk alapján képes megalapozott Ajánlatot elkészíteni, a kivitelezési terveket kidolgozni, megválasztani az építés-szerelés technológiáját és a Szerződéses Árat meghatározni, valamint felmérni a vállalt kockázat mértékét.

**4.12. Előre nem látható fizikai körülmények -** *eltérően alkalmazandó*

*Az utolsó három bekezdés (5-7 bekezdések) törlendők és az alábbiakkal helyettesítendők:*

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

Nem minősülnek előre nem látható körülménynek az alábbiak:

* amennyiben az alapozási munkáknál a munkagödör kialakításának módja, a víztelenítés technológiája a kivitelezés során eltér az ajánlati műszaki tervekben figyelembe vett megoldástól,
* amennyiben a kivitelezési tervek elkészítéséhez modellkísérlet, vagy helyszíni kísérlet (próbacölöpözés, próbaterhelés, stb.) szükséges.

Ilyen esetekben a Vállalkozó nem léphet fel határidő meghosszabbítás vagy a Szerződéses Ár megnövelésének igényével.

*Az Alcikkely vége kiegészítendő a következőkkel:*

*Előre nem látható fizikai körülménynek minősül különösen:*

1. régészeti lelet, vagy bármely olyan tárgy vagy objektum, melynek feltárása, kiemelése kizárólag az illetékes múzeum hatáskörbe- vagy annak szakfelügyeletébe tartozik
2. fémszennyezés mentesítés, beleértve lőszer, robbanóanyagok eltávolítását
3. korábban egyeztetett és adott szolgáltató által jóváhagyott tervektől eltérő közművek feltárása
4. minden olyan felszín alatti, (beleértve az emberi beavatkozás eredményeképp létrejött), a felszín megbontás nélkül nem észlelhető és nem következtethető olyan építmény-, mű, vagy természeti képződmény, mely helyszínrajzról, szöveges- vagy vonalas tervdokumentációból, vizsgálatból, továbbá jelen közbeszerzési eljárásban szereplő bármely dokumentumból, forrásból stb nem következtethető, továbbá a pontatlan közmű adatszolgáltatásból, illetve a nyilvántartásban nem szereplő közművek kiváltásából, ebből eredő változtatások, amelyek új-, vagy meglévő engedélyek módosításának beszerzését eredményezik.
5. minden vis maior esemény bekövetkezése után, annak közvetlen vagy közvetett hatásaiból (például: szennyezőanyag mentesítés, talajcsere, víztelenítés) adódó kivitelezés helyszínén jelentkező akadályoztatás, de maga a vis maior nem.

**4.19. Villamos energia, víz és gázellátás**

*Utolsó bekezdés törlendő*

**4.20. Megrendelő eszközei és a térítésmentesen rendelkezésre bocsátott anyag**

*A második bekezdés (…Az esedékes alkalmazható …) törlendő*

**4.23. Vállalkozó műveletei a helyszínen**

*Az Alcikkely második bekezdése kiegészítendő a következő mondattal:*

Amennyiben a Vállalkozó ezen kötelezettségének egy, a Mérnök által kibocsátott erre vonatkozó utasítás ellenére sem tesz eleget az utasítás dátumától számított legkésőbb 30 napon belül, a Mérnök elvégeztetheti az eltávolítást a Vállalkozó költségére és kockázatára más vállalkozóval.

*Az Alcikkely harmadik bekezdése kiegészítendő a következőkkel:*

Amennyiben a Vállalkozó ezen kötelezettségének a Mérnök által kibocsájtott erre vonatkozó utasítás ellenére sem tesz eleget az utasítás dátumától számított legkésőbb 30 napon belül, a Mérnök elvégeztetheti a feleslegessé vált anyagok és eszközök eltávolítását a Vállalkozó költségére és kockázatára más vállalkozóval. A Vállalkozó jelen Alcikkely szerinti kötelezettségeinek Vállalkozó érdekkörében felmerülő nem vagy késedelmes teljesítése esetén a Megrendelő jogosult a Szerződéses Megállapodás szerinti késedelemi kötbér érvényesítésére is.

**4.24. Régészet**

*Az Alcikkely kiegészítendő:*

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg. A szakfelügyelet ellátásával kapcsolatos minden kockázat a Vállalkozót terheli, a jelen alcikkelyre tekintettel követelést benyújtani csak régészeti feltárási munkák tekintetében jogosult Vállalkozó.

*Az alábbi új Alcikkely hozzáadandó:*

**4.25 Meglévő közművek**

A Vállalkozó köteles a Létesítmény kivitelezése előtt egyeztetni az összes olyan szolgáltatóval melynek közművei érintettek lehetnek, beleértve a hozzájárulások, kiváltások, fejlesztések költség és időigényét. Ennek elmulasztása esetén a közművekkel kapcsolatos bármely nemű követelés kizárt. A Vállalkozónak bármilyen, a meglévő közműveket érintő földkitermelési, vagy egyéb munka megkezdése előtt tisztában kell lennie valamennyi meglévő szolgáltatói létesítmény, közmű elhelyezkedésével, így a csatornahálózat, telefon és elektromos vezetékek, villanyoszlopok, víz-, gázvezetékek, és egyéb közművek helyzetével. A vonatkozó munkák kivitelezése során az általa, vagy alvállalkozói által az utakban, csatornahálózatban, csövekben, vezetékekben illetve közművekben okozott mindennemű kárért a Vállalkozó felel, és azokat köteles saját költségén a Mérnök által előírt módon és határidőn belül helyreállítani.

A közműveknek a Mérnök által jóváhagyott, vagy az ő utasítására történő kiváltásához vagy át-, illetve védelembe helyezéséhez szükséges egyeztetéseket az illetékes hatóságokkal, illetve tulajdonosokkal a Vállalkozónak kell lefolytatnia és a vonatkozó engedélyeket / hozzájárulásokat a Vállalkozónak kell megszereznie. Amennyiben Megrendelőnél rendelkezésre áll közműtérkép a meglévő közművekről, úgy azt a Szerződés hatálybalépését követően haladéktalanul a Vállalkozó rendelkezésére bocsátja.

**5. Tervezés**

**5.1. Általános tervezési kötelezettségek**

*A harmadik bekezdés első sora törlendő és helyettesítendő:*

A 2.1. alcikkely szerinti előkészítéshez szükséges munkaterület átadás időpontját követően….

*A harmadik bekezdés ötödik sorában szereplő* Kezdési Időponttól *kifejezés törlendő és helyettesítendő* előkészítéshez szükséges munkaterület átadás időpontjától

**5.4. Műszaki szabványok és előírások -** *eltérően alkalmazandó*

*A második bekezdés második mondata törlendő és helyette be kell illeszteni a következőket:*

A kiadott szabványokra vonatkozó utalások a Szerződésben, a Szerződés aláírása napján érvényes kiadásra értendőek, ha csak ez másképp nincs meghatározva. A Megrendelő felhívja a Vállalkozó figyelmét, hogy a Kivitelezési Tervek elkészítése során az EUROCODE előírásait figyelembe kell venni.

*A hamradik bekezdés első mondata az alábbiak szerint változik:*

Ha az adott Országban a szerződés aláírását követően megváltoztatott, vagy új szabványok lépnek hatályba, akkor a Vállalkozó értesíti a Mérnököt és (ha helyénvaló) javaslatot tesz az új szabványok alkalmazására.

**7 Berendezések, Anyagok és Kivitelezés**

**7.2. Minták**

*Az első bekezdésébe be kell illeszteni a következőket:*

 (c) A beépítésre tervezett földanyag vizsgálati eredményeit

**7.3. Felügyelet**

*Az Alcikkely utolsó bekezdés első mondata törlendő és az alábbival helyettesítendő:*

A Mérnök a Megrendelő helyszíni képviselőjeként a munkát és a felhasználásra kerülő anyagot ellenőrizheti, illetve a hatályos vonatkozó jogszabályok esetében ellenőrizni köteles. A Vállalkozó nem mentesül a felelősség alól, ha a Mérnök az ellenőrzést elmulasztotta vagy azt nem megfelelően végezte el.

Ha egyes munkarészeket a Vállalkozó beépít, betakar, becsomagol stb., és ezután az ellenőrzés a munka egy részének újbóli elvégzését tenné szükségessé, akkor a Vállalkozó köteles három (3) munkanappal az adott munkarész betakarását, beépítését, becsomagolását stb. megelőzően a Mérnököt és a Megrendelőt egyidejűleg erre vonatkozóan értesíteni.

Ha a Mérnök az értesítés ellenére az ellenőrzést elmulasztja, később a beépített munkarészt csak akkor ellenőrizheti, ha az újból végzett munkával kapcsolatos költségeket saját felelősségi körében és saját költségén a Vállalkozónak megfizeti.

**7.4. Tesztek, Vizsgálatok**

*Az első bekezdés törlendő és az alábbi rendelkezéssel helyettesítendő:*

Ez az Alcikkely minden a szerződésben rögzített próbára alkalmazandó, de nem vonatkozik a közbenső üzempróbákra, próbaüzemre, valamint a próbaüzemet helyettesítő komplex kipróbálásra. Ez utóbbiakra vonatkozó eljárást a 9. (Közbenső üzempróbák, próbaüzem) fejezet szabályozza.

*A Cikkely végéhez a következő új Alcikkely hozzáadandó:*

**8 Kezdés, Késedelem és Felfüggesztés**

**8.1. A munka megkezdése**

*Az első bekezdés törlendő* ***és az alábbival helyettesítendő:***

A Kezdési Időpont a szerződés hatályba lépésének a napja.

~~A Kezdési Időpont a szerződés hatálybalépésének a Szerződéses Megállapodás 4.2. pont első gondolatjelében meghatározott időpontjával egyezik meg~~.

**8.2. Megvalósítás időtartama**

*Az első bekezdés b.) pont végére be kell illeszteni a következőket:*

valamint a sikeres próbaüzem befejezését és a próbaüzemi zárójelentés elfogadását.

*Az Alcikkely kiegészítendő az alábbiakkal:*

A műszaki átadás-átvételt a megvalósítás időtartamán belül kell megkezdeni.

**8.3. Ütemterv** - *Az Alcikkely első mondata törlendő és az alábbival helyettesítendő:*

A Vállalkozó köteles benyújtani a Mérnök részére egy részletes ütemtervet a Kezdési Időpontot követően legkésőbb 28 napon belül. Az ütemtervet a szerződés teljesítése során Vállalkozó jogosult folyamatosan aktualizálni a teljesítésnek megfelelően, és a Közbenső Fizetési Igazolással együtt az aktualizált ütemtervet a Mérnök részére köteles benyújtani.

**8.4. A megvalósítás időtartamának meghosszabbítása** *eltérően alkalmazandó*

*Az utolsó bekezdés utolsó mondata törlendő és helyettesítendő*

Amennyiben a Kbt. szerinti szerződésmódosítás kötelezettsége valószínűsíthető, úgy az ehhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

**8.5. Hatóságok által okozott késedelmek**

*Az Alcikkely törlendő és az alábbival helyettesítendő:*

Hatóságok által okozott késedelemnek tekintendő: minden olyan jogszabályban rögzített eljárási időt meghaladó időtartam, melyet a Hatóság a részére megküldött kérelem vagy megkeresés vizsgálatával tölt el abban az esetben ha a Vállalkozó mindenben eleget tett az Ország jogszabályok által felhatalmazott hatóságai által előírt minden követelménynek és eljárásnak, emellett a Hatóság késedelmei akadályoztatják, vagy ellehetetlenítik az előrehaladást.

**8.7. Kötbér**

*Az Alcikkely törlendő*

**8.9. Felfüggesztés következményei**

*Az Alcikkely kiegészítendő:*

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

**9. Átvételt megelőző tesztek, vizsgálatok**

**9.1. Vállalkozó kötelességei**

***Az Alcikkely kiegészítendő:***

A Vállalkozó a létesítmény építésének befejezése után üzempróba lefolytatásával köteles igazolni az elkészült létesítmény hibátlan működését. A magyar jogszabályok szerint minden befejezett munka átvételének feltételét képezik az átadás-átvételi tanúsítvány kibocsátása előtt beszerzett szakhatósági jóváhagyások. A Vállalkozó – saját költségére – felel ezen hozzájárulások megszerzéséért. A Mérnök csak abban az esetben hagyja jóvá a műszakiátadás-átvételt és adja ki a jóváhagyást, ha a megépített létesítmény megfelel a megadott kritériumoknak, a magyar jogszabályoknak és teljesülnek a közbeszerzési eljárás során a Megrendelő által megjelentetett, illetve a Vállalkozónak átadott dokumentumokban meghatározott feltételek.

A jelen Alcikkely b) pontja tekintetében: a Közbenső üzempróbákat követő, a Próbaüzemet megelőző üzempróbával a Vállalkozó azt igazolja, a létesítmények vagy a szakasz minden működési feltétel mellett az előírásoknak megfelelően biztonságosan üzemeltethetőek, és készen állnak a próbaüzemi tervben előírtak szerint a Próbaüzem megkezdésére.

A jelen Alcikkely c) pontja tekintetében: a Próbaüzemmel a Vállalkozó azt igazolja, hogy a Létesítmények vagy Szakasz a Szerződésben foglaltaknak megfelelően, rendelkezésszerű használatra alkalmas módon üzemeltethetőek és a próbaüzemi tervben meghatározottak szerint bemutatja a Megrendelő követelményeiben előírt paraméterekre vonatkozó vizsgálatok, mérések eredményeit.

A Létesítmény vagy Szakasz Komplex kipróbálására akkor kerülhet sor, ha a Próbaüzem végrehajtását a természeti viszonyok nem teszik lehetővé és a Próbaüzem feltételei sem szimulációval, sem egyéb módon nem teremthetőek meg (pl. árvízvédelmi, belvízvédelmi művek, zsilipek, szivattyútelepek). Ilyen esetben a Vállalkozó köteles a Közbenső üzempróbák eredményeit a Létesítmény vagy Szakasz egészére integrált módon értékelni, nyilatkozni arról, hogy az rendeltetésszerű használatra, tartós üzemeltetésre alkalmas.

A Próbaüzemről a Vállalkozónak naplót kell vezetni, amelyben rögzíti a Próbaüzem végrehajtásának rendjét, valamennyi fontos eseményt, vizsgálatot, mérések eredményeit, a meghibásodásokat, azok okait, kijavításuk elvégzéséről, a teljes rendszer valós üzemkörülmények között beszabályozásának tapasztalatait, valamint az üzemeltetést és karbantartást végző üzemeltető személyzetének az oktatására vonatkozó igazolásokat, beleértve a munkavédelmi oktatást.

Vállalkozó a Próbaüzemről Próbaüzemi Zárójelentést készít, amelyben a próbaüzemi tervnek megfelelően ismerteti és értékeli a Próbaüzemet, a végzett vizsgálatok, mérések eredményeit. A Próbaüzemi Zárójelentést be kell mutatni jóváhagyásra a Mérnöknek. A próbaüzemi napló a próbaüzemi zárójelentés melléklete.

Hasonló módon kell a Vállalkozónak eljárni a próbaüzemet helyettesítő komplex kipróbálás esetében is.

**10. A Megrendelő általi átvétel** *eltérően alkalmazandó*

*A címhez tartozó valamennyi alcikkely (10.1-10.4) törlendő és az alábbiakkal helyettesítendő:*

**10.1. Műszaki átadás-átvétel**

Átvételi eljárás (Megrendelő általi átvétel) alatt a műszaki átadás-átvételi eljárás értendő. A vállalkozó a Létesítményt átadás-átvételi eljárás keretében köteles átadni, amelynek során a felek elvégzik az adott üzletágban szokásos azon vizsgálatokat, amelyek a teljesítés szerződésszerűségének megállapításához szükségesek.

A Vállalkozó a létesítmény építésének befejezése után a *9. cikkely* szerinti üzempróba, próbaüzem, komplex kipróbálás lefolytatásával köteles igazolni az elkészült létesítmény hibátlan működését.

~~és a Kbt. vonatkozó rendelkezései alapján kell lefolytatni a Megrendelői Követelményekben foglalt feltételeknek megfelelően.~~

Vállalkozó köteles a Mérnököt írásban értesíteni (e-főnaplóban jelzett kezdeményezés) a Létesítmény teljes körű (átvételt megelőző tesztek, vizsgálatok sikerességét is beleértve) megvalósításáról, annak időpontját megelőző legalább 5 nappal korábban, melyben megjelöli a Létesítmény teljes körű megvalósításának időpontját, és kéri, hogy a Mérnök ezen időpontot követően kezdje meg a műszaki átadás-átvételt (készre jelentés). A Mérnök köteles a műszaki átadás-átvételi eljárást a készre jelentésben szereplő határidőt követően haladéktalanul megkezdeni. A Mérnök az eljárás meghatározott időpontjának, az építési engedély számának és az építés helyszínének az e-főnaplóba történő bejegyzésével értesíti az illetékes építésfelügyeleti hatóságot, a Vállalkozót és egyéb érdekelteket az átadás-átvételi eljárás megkezdéséről.

Ha a Mérnök az átadás-átvételi eljárást a készre jelentésben szereplő határidőtől számított 15 napot követő tizenöt napon belül nem kezdi meg, vagy megkezdi, de a Vállalkozó érdekkörén kívül eső okból 30 napon belül nem fejezi be, úgy Vállalkozó kérésére a teljesítésigazolást a Mérnök és a Megrendelő köteles kiadni. Amennyiben az átadás-átvételi eljárás 30~~48~~ napon belüli befejezésére az átadás-átvételi eljárás során feltárt hibák kijavítása miatt nem kerül sor, úgy Vállalkozó csak a hibák kijavításától jogosult a fentiek szerint a teljesítésigazolás kérésére.

Határidőben teljesít a Vállalkozó, ha a műszaki átadás-átvételi eljárást a szerződésben előírt időtartamon belül, illetőleg határnapon megkezdődött, kivéve, ha a Megrendelő a Létesítményt nem vette át.

A Vállalkozó a műszaki átadás-átvételi eljárás során átadja a jogszabály és a közbeszerzés során átadott dokumentációban előírt valamennyi dokumentumot, nyilatkozatot, engedélyt, stb.

**11 Jótállási kötelezettség a cím törlendő és helyettesítendő: Hiba kijavítási kötelezettség, Teljesítésigazolás és szavatossági, jótállási kötelezettségek**

*A 11.1-11.8. alcikkelyek törlendők és helyettük az alábbiak rögzítendők:*

Ha a Megrendelő a 10.1. Alcikkelyben foglalt átadás-átvételi eljárás során feltárt hibák, hiányok, hiányosságok kijavítását kéri, az e-jegyzőkönyvnek tartalmaznia kell a kijavítás határidejét, valamint a kijavításért és az átvételért felelős személy megnevezését. Ha hiánypótlási elektronikus jegyzőkönyv vagy elektronikus hibajegyzék, elektronikus hiányjegyzék is készült, akkor azt is az e-főnaplóhoz mellékletként kell csatolni.

A Vállalkozó vagy annak felelős műszaki vezetője a mennyiségi és minőségi hibák, hiányosságok kijavítását követően az e-teljesítésigazolási naplórészben rögzíti a szerződésben vállalt és elvégzett tevékenységet tartalmazó e-teljesítési összesítőt.

A műszaki átadás-átvételi eljáráson felmerült és az e-jegyzőkönyvbe vett hibák, hiányosságok kijavítását követően kiállított - a fővállalkozó kivitelezői teljesítéshez kapcsolódó - e-teljesítésigazolás alapját az elektronikus műszaki igazolás (a továbbiakban: e-műszaki igazolás) képezi. A Mérnök a Vállalkozó teljesítésének ellenőrzését követően e-műszaki igazolást állít ki a teljesített kivitelezési munkák meghatározásáról, az elvégzett építőipari kivitelezési tevékenység mértékéről, mennyiségéről és minőségéről, a teljesítés időpontjáról és a feladat ellátására vonatkozó szerződésében meghatározottak szerint javaslatot tesz a fővállalkozó kivitelező által számlázható összeg meghatározására.

**11.9. Teljesítési Igazolás**

*Az első bekezdésben a Mérnök szó helyett a Megrendelő szó alkalmazandó.*

*A 2. bekezdés törlendő.*

*Az alcikkely az alábbiakkal kiegészítendő:*

A műszaki átadás-átvételi eljáráson felmerült és az e-jegyzőkönyvbe vett hibák, hiányosságok kijavítását követően kiállított - a Vállalkozó kivitelezői teljesítéshez kapcsolódó - e-teljesítésigazolás alapját a Mérnök által rögzített elektronikus műszaki igazolás (a továbbiakban: e-műszaki igazolás) képezi. A Megrendelő a Vállalkozó teljesítésének ellenőrzését követően e-teljesítésigazolást állít ki az e-műszaki igazolásban rögzített kivitelezési munkák meghatározásáról, az elvégzett építőipari kivitelezési tevékenység mértékéről, mennyiségéről és minőségéről, a teljesítés időpontjáról és a számlázható összegről.

A teljesítés igazolás aláírására a Megrendelő részéről a Főigazgató vagy az általa meghatalmazott személy jogosult.

Kitöltetlen és/vagy leigazolatlan számla, illetve teljesítésigazolás esetén Megrendelő a számla kifizetését megtagadhatja.

Ha a szerződés teljesítéséhez a vállalkozó dolog tulajdonjogának átruházására köteles, a dolog Vállalkozó általi átadásával, Megrendelő általi átvételével és az ellenérték Megrendelő általi megfizetésével kerül a megrendelő tulajdonába.

**11.11 A Helyszín rendbe tétele**

*Az Alcikkely második és harmadik bekezdése törlendő és az alábbival helyettesítendő:*

Ha a Vállalkozó nem tesz eleget ezen Alcikkelyben szereplő kötelezettségeinek a Teljesítési Igazolás kiadását követő 28 napon belül, a Megrendelő a Vállalkozó által eltávolítani elmulasztott dolgokat a Vállalkozó veszélyére és költségére eltávolíttathatja.

A Megrendelő jogosult az eltávolíttatás és a Helyszín helyreállítása során felmerült költségeinek Vállalkozó általi megtérítésére, amely történhet beszámítás útján is, vagy a teljesítési biztosítékból történő lehívással is.

*A következő új Alcikkely hozzáadandó:*

**11.12. Kötelező Alkalmassági Időszak**

A Vállalkozó 11. Cikkely szerinti jótállási kötelezettségei nem érintik a Vállalkozó Ptk. szerinti szavatossági kötelezettségeit, továbbá a kötelező alkalmassági időkre vonatkozó alábbi jogszabályok tartalmából adódó kötelezettségeit:

(a) a Ptk. vonatkozó előírásai és

(b) a Létesítményre vonatkozó hatályos jogszabályi előírások, így különösen az egyes nyomvonal jellegű építmény szerkezetek kötelező alkalmassági idejéről szóló 12/1988 (XII.27.) ÉVM-IpM-KM-MÉM-KVM Együttes Rendelet megfogalmazott kötelező alkalmassági idők esetében e rendelet irányadó a szavatossági jogok igényérvényesítési határidejét illetően is.

**11.13. Szavatosság**

A Vállalkozó teljesítése hibásnak minősül, ha az általa végzett jelen Szerződésben meghatározott munka a teljesítés időpontjában nem felel meg a jelen Szerződésben vagy a vonatkozó jogszabályokban meghatározott tulajdonságoknak.

A Vállalkozó a hibás teljesítéséért felelősséggel tartozik.

A Vállalkozó hibás teljesítése esetén a Ptk. vonatkozó, 6:157-6:158. § 6:177.§ szabályai alkalmazandóak.

**11.14. Jótállás**

Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.

A jótállási időtartama alatt a felelősség alól csak akkor mentesül, ha bizonyítja, hogy a hiba oka a teljesítés után keletkezett. A jótállás a Megrendelő a törvényből eredő jogait nem érinti.

A Megrendelő a jótállási határidő alatt bármikor közölheti kifogását a Vállalkozóval. A Ptk. szavatossági jogok gyakorlására vonatkozó szabályait a jótállási jogok gyakorlásánál is megfelelően alkalmazni kell.

**12 Átvételt Követő Tesztek / Vizsgálatok**

*A Cikkely törlendő.*

**13 Változtatások és Kiigazítások**

**13.5. Feltételes összegek**

*Az alcikkely címe törlendő és helyette a „****Tartalékkeret*** *cím alkalmazandó*

A vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát (a szerződéskötés alapját képező (ajánlatkérési vagy kivitelezési) dokumentációban kimutathatóan szereplő, de a szerződéses árban -vállalkozói díjban- figyelembe nem vett tétel) és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka). Átalánydíjas szerződéses jellegre tekintettel a többletmunka jelen szerződés keretében nem számolható el, annak elvégzése a Vállalkozó kötelezettsége a Szerződéses Ár keretén belül. A Ptk. 6:245. § (1) bekezdése értelmében, Megrendelő azonban köteles megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.

A kikötött díjon (Szerződéses Ár) felül csak a pótmunka ellenértéke számolható el, amely tekintetében pótmunka a szerződés alapját képező dokumentációban nem szereplő külön megrendelt munkatétel (munkatöbblet). A pótmunka elszámolására, kifizetésére kizárólag abban az esetben kerülhet sor, amennyiben azt a Megrendelő a Vállalkozótól kifejezetten megrendeli. Pótmunka kizárólag a Megrendelő kifejezett megrendelését követően kezdhető meg. A pótmunka elszámolására vagy a tartalékkeret terhére, vagy pedig olyan külön díjazás keretében kerülhet sor, ahol a külön díjazás a Kbt. előírásainak megfelelő szerződésmódosítással, vagy új közbeszerzési eljárás lefolytatásával kerül rögzítésre.

A tartalékkeret kizárólag az építési beruházás teljesítéshez, a rendeltetésszerű és biztonságos használathoz szükséges munkák ellenértékének elszámolására használható fel. ~~A tartalékkeret felhasználása a Kbt. alapján nem vonja maga után szerződésmódosítás vagy közbeszerzési eljárás lefolytatásának szükségességét az alábbi esetekben, amennyiben a felmerült munkák a jelen pont első mondatában szereplő feltételeknek megfelelnek:~~

A jelen FIDIC szerződéses rendelkezések alcikkelyei:

• 1.9 Hibák a megrendelő követelményeiben (Sárga FIDIC)

• 4.7 Kitűzés

• 4.12 Előre nem látható helyszíni körülmények

• 8.9 Felfüggesztés következményei

• 13.7 A jogrendszer változásai miatti kiigazítások

• 16.1 Vállalkozó joga a munka felfüggesztésére

• 19.4 Vis Maior következményei

A tartalékkeret elszámolására csak a fenti körülményekre alapozott, a jelen szerződés feltételei szerinti Változtatási utasítás (FIDIC 13.1), Változtatási javaslat (FIDIC 13.2, 13.3) és Vállalkozói követelés (FIDIC 20.1) alapján kerülhet sor a jelen Szerződés részét képező a Szerződéses Megállapodás 7.7~~6~~.9. pont szerinti Útmutatóban szereplő feltételeknek megfelelő Mérnöki jóváhagyást (FIDIC 3.5. szerinti határozat vagy megállapodás) követően, a jóváhagyásnak megfelelő mértékben, összegeben (FIDIC 13.5. alcikkelynek megfelelően). A Vállalkozó a Mérnök jóváhagyásának kézhezvételét követő Közbenső Fizetési Igazolásban jogosult a tartalékkeret lehívását kezdeményezni a jóváhagyott összegre a vonatkozó szerződéses előírásoknak megfelelően. A tartalékkeret felhasználásához szükséges a Támogató előzetes egyetértése, és a vonatkozó útmutató szerinti szerződésmódosítás. A tartalékkeret kimerülését követően a fentiek szerinti pótmunka elszámolására csak a Szerződéses Megállapodás 3.11. pontjában foglaltaknak megfelelően kerülhet sor.

**13.6. Napi munkák** – a*z alcikkely törlendő*

**13.7. Jogszabályi módosulások miatti kiigazítások**

*Az Alcikkely kiegészítendő a következő bekezdéssel****:***

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

A Vállalkozó az alábbi esetekben nem jogosult ezen Alcikkely alapján kiigazításra:

1. az ajánlattételi határidő lejártakor érvényes, de hatályba még nem lépett jogszabály
2. általános, a gazdasági élet valamennyi szereplőjét érintő jogszabály módosítás esetén (pl.: adó, társadalombiztosítás, munkabiztonság)
3. a Vállalkozó által szerződés alapján az állam részére fizetendő adók, amelyek a szerződés megkötését követően új adóként, vagy a szerződéskötéskor ismerthez képest magasabb mértékű adóként jelentkeznek

**13.8. A költségek változásai miatti kiigazítások***– az alcikkely törlendő*

**14 Szerződéses Ár és kifizetés**

**14.1. A Szerződéses Ár**

*Az Alcikkely (a) bekezdése törlendő és az alábbival helyettesítendő:*

1. **A Szerződéses Ár a Szerződéses Megállapodás 3.1. pontjában ekként meghatározott összeg,** amelynek alapja az Egyösszegű Ajánlati Ár, és amely a Szerződés Elfogadott Végösszegének tartalékkeret nélküli része. A Szerződéses Ár kiigazítására kizárólag a Szerződés és mellékleteinek feltételei szerint kerülhet sor a Kbt. rendelkezéseinek megfelelően. A Szerződéses Ár nem tartalmazhatja a Megrendelőnek bevételt jelentő adók, díjak költségét. A Szerződés Elfogadott Végösszegére és a Szerződéses Árra eső mindenkori ÁFA a hatályos jogi szabályoknak megfelelően fizetendő.

Az alcikkely b) pontjában szereplő utolsó mondatrész törlendő, onnantól, hogy: „kivéve a 13.7. Alcikkelyben (Jogszabályi módosulások miatti kiigazítások) foglat esetekben

*Az utolsó bekezdés törlendő.*

**14.2. Előleg**

*Az alcikkely első két bekezdése törlendő*

**14.5. Berendezések és anyagok a létesítményhez** – *az alcikkely törlendő*

**14.6. Közbenső fizetési igazolások kibocsátása**

*Az Alcikkelyben az Elszámolás kifejezés alatt Kimutatást kell érteni.*

*Az Alcikkely első bekezdésében a 28 nap törlendő és helyette 15 nap alkalmazandó*

*Az Alcikkely b) pontja törlendő és az alábbival helyettesítendő:*

b) ha a Vállalkozó nem teljesít, vagy teljesített bármilyen, a Szerződés szerinti munkát, vagy kötelezettséget (beleértve a Vállalkozó dokumentációszolgáltatási, előrehaladási jelentések készítési, stb. kötelezettségét).

**14.7. Kifizetés**

*Az Alcikkely a) – c) pontja törlendők és irányadók a Szerződéses Megállapodás 3. (A vállalkozói díj (szerződéses ár, szerződés ellenértéke, ellenszolgáltatás összege) és fizetési feltételek) pontjában foglalta előírások.*

**14.8. Késedelmes kifizetés**

*Az Alcikkely második bekezdése törlendő és az alábbival helyettesítendő:*

A késedelmi kamat mértéke tekintetében a mindenkor hatályos Ptk. szerinti késedelmi kamatra vonatkozó rendelkezések szerint kell eljárni.

**14.9. Visszatartott összeg kifizetése**

*Az Alcikkely teljes szövege törlendő, jelen szerződésben Felek nem alkalmaznak visszatartást.*

**14.10. Elszámolás befejezéskor**

Az Alcikkely szövege törlendő, az elszámolás befejezéskor alatt a 11. alcikkelyben szerplő e-teljesítési összesítőt kell érteni.

**14.11. Végső Fizetési Igazolás igénylése -** *Az Alcikkely törlendő:*

**14.13. Végső Fizetési Igazolás kibocsátása -** *Az Alcikkely törlendő:*

**15 Megrendelő Általi Felmondás**

**15.2. Megrendelő általi felmondás**

*Az Alcikkely c) pontja törlendő és az alábbival helyettesítendő:*

c) elfogadható indok nélkül:

1. a Létesítmények a 8. (*Kezdés, késedelmek és felfüggesztés*) Cikkelynek megfelelő előrehaladása több mint 30 napos késedelembe esik, vagy

(ii) elmarad a 7.5 (*Elutasítás*), vagy 7.6 (*Helyreállítás*) Alcikkely szerint kiadott felszólításban foglaltak teljesítése a kézhezvételtől számított 28 napon belül

*Az Alcikkely e) pontja az alábbival kiegészítendő:*

(e) *a Vállalkozó (a Konzorcium bármelyik tagja vagy ezek anyavállalata)* ……

*Az Alcikkely első bekezdése kiegészítendő:*

g) a Megrendelő előzetes hozzájárulása nélkül a Szerződésben megjelölt Alvállalkozótól eltérő, más alvállalkozót vesz igénybe

*Az Alcikkely második bekezdése törlendő és az alábbival helyettesítendő:*

Fenti a)-d) és g) esetek vagy körülmények bármelyikének előfordulása esetén a Megrendelő 30 napos határidővel felmondhatja a Szerződést és kiutasíthatja a Vállalkozót a Helyszínről, egy erről szóló értesítéssel. A fenti (e) és (f) bekezdésekben leírtak előfordulása esetén a Megrendelő egy erre vonatkozó értesítéssel azonnali hatállyal felmondhatja a Szerződést.

*Az Alcikkely kiegészítendő:*

Ha a Vállalkozó nem távolítja el haladéktalanul Eszközeit és az Ideiglenes Létesítményeket, a Megrendelő a Vállalkozó veszélyére és költségére eltávolíttathatja azokat. A Megrendelő jogosult az eltávolíttatás és a Helyszín helyreállítása során felmerült költségeinek Vállalkozó általi megtérítésére, amely történhet beszámítás útján is, vagy a teljesítési biztosítékból történő lehívással is.

A felmondás időpontjában a Vállalkozó által a Szerződésnek megfelelően már elkészített és beépített Létesítmény részeknek és az ezen időpontig elkészített, benyújtott és a Mérnök által jóváhagyott Vállalkozó Dokumentumainak a tulajdonjoga átszáll a Megrendelőre, amennyiben a felmondás a 7.7 Alcikkely [*A Berendezések és Anyagok tulajdonjoga*] szerinti tulajdonjog átszállást megelőzően válik hatályossá.

*Az Alcikkely utolsó bekezdése törlendő.*

**16 Vállalkozó Általi Felfüggesztés És Felmondás**

**16.1. Vállalkozó joga a munka felfüggesztésére –** *alcikkely törlendő*

**16.2. Vállalkozó általi felmondás**

*Az Alcikkely (d) bekezdése törlendő.*

**16.3. Munka beszüntetés és a Vállalkozó eszközeinek eltávolítása**

*Az Alcikkely az alábbiakkal kiegészítendő:*

Amennyiben Vállalkozó a (c) bekezdésben foglalt kötelezettségének a felmondás hatályba lépését követő 8 napon belül nem tesz eleget, úgy Megrendelő az Árukat Vállalkozó veszélyére és költségére eltávolíttathatja.

**16.4. Kifizetés felmondáskor**

*A (c) pont törlendő*

**17 Kockázat és felelősség**

**17.2. A Vállalkozó gondoskodása a Létesítménnyel kapcsolatosan**

Az átadás-átvételi Igazolás kibocsátása kitétel helyett a bekezdésben mindenhol Megrendelői birtokba lépés értendő.

**17.4. A Megrendelő kockázataival járó következmények**

*Az utolsó bekezdés kiegészítendő:*

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

**17.5. Szerzői jogok és ipari szabadalmi jogok**– *az alcikkely törlendő*

**17.6. A felelősség korlátozása -** *Az alcikkely törlendő*

1. **Biztosítás**

**18.2. A Létesítmény és a Vállalkozó eszközeinek biztosítása -** *Az alcikkely törlendő.*

**18.3.** Személyi sérülésre és vagyoni kárra kötött biztosítás**-** *Az alcikkely törlendő.*

**18.4. A Vállalkozó személyzetének biztosítása *-*** *Az alcikkely törlendő.*

1. **Vis Maior**

**19.4. A Vis maior következményei**

*Az Acikkely kiegészítendő:*

Ha a felmerült esetekben a Kbt. szerinti szerződésmódosítást, vagy új közbeszerzési eljárás lefolytatását megalapozó feltételek fennállása valószínűsíthető, a szerződésmódosításhoz, új szerződés megkötéséhez szükséges eljárási menetet kell követni, melyet a Kbt., valamint az uniós támogatással kapcsolatos jogszabályok, illetve útmutatók (különös tekintettel a Szerződéses Megállapodás 7.7~~6~~.9. pont szerinti Útmutatóra) határoznak meg.

* 1. **19.7. A teljesítés alóli jogszerű felmentés**

*Az Alcikkely törlendő.*

**20 Követelések, Viták És Választott Bírósági Eljárás**

**20.1. Alcikkely**hez: *Eltérően alkalmazandó a Szerződéses Megállapodásban foglaltakkal összhangban.*

**20.2 -20.5. Alcikkelyek törlendők.**

**20.6. Választottbírósági eljárás**

*Alcikkely törlendő*

*Az alábbi új Cikkely hozzáadandó:*

**21. Ellenőrzések és auditok a magyar és a Közösségi Hatóságok által**

**21.1.** A Vállalkozó köteles mindenféle korlátozástól mentesen lehetővé tenni, hogy a Megrendelő, a Közreműködő Szervezet, a Kormány által kijelölt belső ellenőrzési szerv, a fejezetek ellenőrzési szervezete, a Kincstár, illetve az Irányító Hatóság és a Kifizető Hatóság, továbbá az Európai Bizottság, az Európai Korrupcióellenes Iroda és az Európai Számvevőszék a Szerződéssel és a Létesítménnyel kapcsolatos dokumentumokat átvizsgálja vagy helyszíni ellenőrzéseken ellenőrizze a projekt kivitelezését és teljes auditot végezzen számlázási, vagy bármilyen más egyéb, a projekt finanszírozásával kapcsolatos dokumentumok alapján. A dokumentumoknak könnyen hozzáférhetőknek kell lenniük, úgy kell őket rendszerezni, hogy ez segítse az átvizsgálásukat. Ezek a vizsgálatok az átadás-átvételi igazolás kiadását követő hét éven belül történhetnek meg.

**21.2** Továbbá, a Vállalkozó köteles mindenféle korlátozástól mentesen lehetővé tenni, hogy a 21.1. pontban említett szervek ellenőrzéseket és vizsgálatokat végezzenek a helyszínen a Helyi Törvényekkel, illetve az Európai Bizottság joggyakorlatával összhangban, melyet az Európai Bizottság pénzügyi érdekeinek a csalástól és más szabálytalanságoktól való megóvására hoztak.

**21.3** Ezért a Vállalkozó vállalja, hogy megfelelő bejutást biztosítanak a 21.1 pont szerinti szerveknek azokra a Helyszínekre, ahol a Szerződést teljesíti, beleértve az információs rendszert és a műszaki vagy pénzügyi ügyvitelt érintő dokumentumokat, az adatbázisokat, valamint mindent megtesz, hogy elősegítsék munkájukat. Az ellenőrző szervek képviselőinek bejutása harmadik fél felé történő titoktartáson kell, hogy alapuljon elfogultság nélkül tekintettel az erre vonatkozó magyar és közösségi jogi előírásokra. A dokumentumoknak könnyen hozzáférhetőnek kell lenniük, úgy kell őket rendszerezni, hogy ez segítse az átvizsgálásukat, és a tanácsadónak tájékoztatni kell a Megrendelőt pontos elhelyezkedésükről.

**21.4.** A Vállalkozó szavatolja, hogy a 21.1 pont szerinti szervek jogai az auditok, vizsgálatok és ellenőrzések elvégzésére egyenlő mértékben gyakorolhatók lesznek, ugyanazon feltételek között és ugyanazon szabályok szerint, mint amelyek ebben a cikkelyben le vannak írva, a Vállalkozó bármely alvállalkozója számára.

1. Nyertes Ajánlattevő vagy Közös Ajánlattétel esetén Konzorcium Vezető [↑](#footnote-ref-2)
2. Közös Ajánlattétel esetén valamennyi Tag (Tagok számának megfelelően bővítendő, illetve adott esetben törlendő) [↑](#footnote-ref-3)
3. A kötelezett nevének és címének megadása szükséges [↑](#footnote-ref-4)
4. A táblázat a nyertes ajánlat tartalma alapján kitöltendő, és a szükséges számú sorral bővítendő. [↑](#footnote-ref-5)